open-index/open-wikipedia-markdown huggingface dataset:
ബോറോണിയ ടെർനാറ്റ

റൂട്ടേസി എന്ന സിട്രസ് കുടുംബത്തിലെ ഒരു സസ്യമാണ് ***ബോറോണിയ ടെർനാറ്റ.*** ഇത് പടിഞ്ഞാറൻ ഓസ്‌ട്രേലിയയുടെ തെക്ക്-പടിഞ്ഞാറ് ഭാഗത്താണ് കാണപ്പെടുന്നത് . ധാരാളം ശാഖകളുള്ളതും,  വെള്ള മുതൽ പിങ്ക് നിറത്തിലുള്ള നാല് ഇതളുകളുള്ള പൂക്കളുമുള്ള നിവർന്നുനിൽക്കുന്ന ഒരു കുറ്റിച്ചെടിയാണിത്.
## വിവരണം
ഏകദേശം  വരെ ഉയരത്തിൽ വളരുന്ന കുറ്റിച്ചെടിയാണ് *ബോറോണിയ ടെർനാറ്റ* കൂടാതെ നിരവധി ശാഖകളുള്ളതും ദീർഘവൃത്താകാരം മുതൽ കുന്താകൃതി വരെയുള്ള ഇലകൾ  നീളവും  വീതിയുമുണ്ട്. ഇലഞെട്ടിന്  വരെയുമാണ് നീളം. വെള്ള മുതൽ പിങ്ക് വരെ നിറങ്ങളിലുള്ള പൂക്കൾ സാധാരണയായി ഒറ്റയായി കാണപ്പെടുന്നു. പെഡിസൽ  വരെ മൂന്ന് ഗ്രൂപ്പുകളായി ക്രമീകരിച്ചിരിക്കുന്നു.   നീളവും  വീതിയുമുണ്ട്.വിദളങ്ങൾ ദീർഘവൃത്താകൃതിയിൽ നിന്ന് കുന്താകൃതിയിലോ മുട്ടയുടെ ആകൃതിയിലോ ആണ്. ഏപ്രിൽ മുതൽ നവംബർ വരെയാണ് പൂവിടുന്നത്. ഫലം കാപ്സ്യൂളിന് 3–5.5 മി.മീ (0.12–0.22 ഇഞ്ച്)നീളവും 2–3.5 മി.മീ (0.079–0.14 ഇഞ്ച്) വീതിയുമുണ്ട്.

## വർഗ്ഗീകരണവും പേരിടലും
*ബോറോണിയ ടെർനാറ്റയെ* ആദ്യമായി ഔപചാരികമായി വിവരിച്ചത് 1839-ൽ സ്റ്റീഫൻ എൻഡ്‌ലിച്ചർ ആണ്. ഈ വിവരണം അദ്ദേഹത്തിന്റെ പുസ്തകം *നോവാരം സ്റ്റിർപിയം ഡികേഡ്സിൽ* പ്രസിദ്ധീകരിച്ചു.   നിർദ്ദിഷ്ട വിശേഷണം ( *ternata* ) ഒരു ലാറ്റിൻ പദമാണ്.". 

*ബോറോണിയ ടെർനാറ്റയുടെ* ആറ് ഇനങ്ങൾ വിവരിച്ചിട്ടുണ്ട്, ഓസ്‌ട്രേലിയൻ പ്ലാന്റ് സെൻസസ് ഈ പേരുകൾ അംഗീകരിച്ചിട്ടുണ്ട്: 
* *ബോറോണിയ ടെർനാറ്റ* var. *ഓസ്ട്രോഫോളിയോസ*  ; 
* *ബോറോണിയ ടെർനാറ്റ* var. *എലോംഗറ്റ* പോൾ ജി.വിൽസൺ ; 
* *ബോറോണിയ ടെർനാറ്റ* var. *ഫോളിയോസ* (എസ്.മൂർ) പോൾ ജി.വിൽസൺ ; 
* *ബോറോണിയ ടെർനാറ്റ* var. *ഗ്ലാബ്രിഫോളിയ* F.Muell. ; 
* *ബോറോണിയ ടെർനാറ്റ* var. *promiscua* Duretto ; 
* *Boronia ternata* Endl. var *ടെർനാറ്റ* . 

## വിതരണവും ആവാസ വ്യവസ്ഥയും
പടിഞ്ഞാറൻ ഓസ്‌ട്രേലിയയിലെ ഏവൺ വീറ്റ്‌ബെൽറ്റ്, കൂൾഗാർഡി, മല്ലീ എന്നീ ബയോജിയോഗ്രാഫിക് പ്രദേശങ്ങളിലെ നിമ്‌നോന്നതമായ സമതലങ്ങൾ, കുന്നുകൾ, പാറക്കെട്ടുകൾ, വിള്ളലുകൾ എന്നിവയിൽ ഈ ബൊറോണിയ വളരുന്നു.

## സംരക്ഷണം
വെസ്റ്റേൺ ഓസ്‌ട്രേലിയ ഗവൺമെന്റ് ഓഫ് പാർക്ക്‌സ് ആന്റ് വൈൽഡ് ലൈഫ് ഡിപ്പാർട്ട്‌മെന്റ് *ബോറോണിയ ടെർനാറ്റയെ* "ഭീഷണി നേരിടാത്ത" സസ്യമായി പട്ടികപ്പെടുത്തിയിട്ടുണ്ട്.

## റഫറൻസുകൾ

വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:ബോറോണിയ
ഗണപതി വിഘ്നേഷ്

**ഗണപതി വിഘ്നേഷ്** (ജനനം 11 ഓഗസ്റ്റ് 1981) ഒരു ഇന്ത്യൻ ഫസ്റ്റ് ക്ലാസ്സ് ക്രിക്കറ്റ് കളിക്കാരനാണു.അദ്ദേഹം ഇന്ത്യൻ ക്രിക്കറ്റ് ലീഗിന്റ്റെ ട്വന്റി 20 ക്രിക്കറ്റ്‌ മത്സരത്തിൽ ഇന്ത്യൻ ലോക ക്രിക്കറ്റ് ടീമിന്റെ ഭാഗമായിരുന്നു. 2008ൽ ചെഷയർ കൗണ്ടി ക്രിക്കറ്റ് ലീഗിൽ ബിർക്കൻഹെഡ് പാർക്ക് ക്രിക്കറ്റ് ക്ലബ്ബിനായി  വിഘ്നേഷ് പകുതി സീസൺ ഇംഗ്ലീഷ് ക്ലബ് ക്രിക്കറ്റ് കളിച്ചു. ഓപ്പണിംഗ് ബൗളിംഗിനും ആക്രമണൊത്സുകമായ ബാറ്റിംഗിനും പേരുകേട്ട അദ്ദേഹത്തെ ഐ.പി.എൽ 2011 പതിപ്പിനായി ചെന്നൈ സൂപർ കിംഗ്സ് തിരഞ്ഞെടുത്തു. 

## ഉദ്ധരണികൾ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1981-ൽ ജനിച്ചവർ
കോളേജ് ഓഫ് വെറ്ററിനറി ആന്റ് അനിമൽ സയൻസസ്, മണ്ണുത്തി

മണ്ണുത്തിയിൽ സ്ഥിതിചെയ്യുന്ന ഒരു വെറ്റിനററി കോളേജ് ആണ് **കോളേജ് ഓഫ് വെറ്ററിനറി ആന്റ് അനിമൽ സയൻസസ്, മണ്ണുത്തി**. ഈ വിദ്യാഭ്യാസ സ്ഥാപനം കേരള വെറ്ററിനറി ആന്റ് അനിമൽ സയൻസ് സർവകലാശാലയുമായി ബന്ധപ്പെട്ടതാകുന്നു.   

## ചരിത്രം
ഈ കോളേജ് 1955ൽ *സർക്കാർ വെറ്ററിനറി കോളേജ്* എന്ന നാമത്തിൽ നിലവിൽ വന്നു. പ്രാരംഭകാലത്തിൽ ഈ കോളേജ് *[[കേരള സർവകലാശാല]]*യുമായി അഫിലിയേറ്റ് ചെയ്യപ്പെട്ടിരുന്നു. 1966ൽ അതു *[[കോഴിക്കോട് സർവകലാശാല]]*യായി. പിന്നീട് *കേരള വെറ്ററിനറി കോളേജ് ആൻറ് ഗവേഷണ ഇൻസ്റ്റിറ്റ്യൂട്ട്* എന്നു പുനർനാമകരണം ചെയ്യപ്പെട്ടു. 1972ൽ *കേരള കാർഷിക സർവ്വകലാശാല* രൂപീകരിച്ചപ്പോൾ, ഈ കോളേജ് അതിലേക്ക് മാറ്റുകയും *കന്നുകാലി മൃഗ വിജ്ഞാന കോളേജ്* എന്ന് പുനർനാമകരണം ചെയ്യപ്പെടുകയും ഉണ്ടായി. 

വയനാട് ജില്ലയിലെ വൈത്തിരിക്കടുത്ത് പൂക്കോട് എന്ന സ്ഥലത്ത് 2010 ജൂൺ 12നു വെറ്ററിനറി സയൻസിനു മാത്രമായി ഒരു പുതിയ സർവ്വകലാശാല ഓർഡിനൻസ് വഴി കന്നുകാലി മൃഗ വിജ്ഞാന കോളേജ് കാമ്പസ്സിനുള്ളിൽ രൂപീകരിക്കപ്പെട്ടു. ഓർഡിനൻസ് അനുസരിച്ച് നിർദ്ദിഷ്ട സർവ്വകലാശാലയുടെ അധികാരപരിധി സംസ്ഥാനവ്യാപകമായിരിക്കും. 

പുതിയ സർവ്വകലാശാലക്ക് കൈമാറപ്പെട്ടവയിൽ മണ്ണുത്തിയിലെ കന്നുകാലി കോളേജും അതിന്റെ 400 ഏക്കർ കാമ്പസ്സ്, പൂക്കോട് വെറ്ററിനറി കോളേജും അതിന്റെ 90 ഏക്കർ കാമ്പസ്സ്, പൂക്കോട് വെറ്ററിനറി കോളേജിന്റെ വെറ്ററിനറി ക്ലിനിക്കൽ സമുച്ചയം, മണ്ണുത്തിയിലെ ക്ഷീരശാസ്ത്ര സാങ്കേതികവിദ്യാ കോളേജ്, പാലക്കാട്ടിലെ കന്നുകാലി ഗവേഷണ കേന്ദ്രവും അതിന്റെ 400 ഏക്കർ കാമ്പസ്സ്, ഇടുക്കിയിലെ കോലാഹലമേട്ടിലെ ക്ഷീരോത്പാദനകേന്ദ്രം, മണ്ണുത്തിയിലെ വിവിധ കേന്ദ്രങ്ങൾ, കോഴിക്കോട്ടെ കന്നുകാലി വന്ധ്യതാ കേന്ദ്രം, തൃശ്ശൂരിലെ വെറ്ററിനറി ആശുപത്രി,  തുംബൂർമുഴിയിലെ പശുവളർത്തൽ കേന്ദ്രം, എന്നിവ ഉൾപ്പെടും. കേരള സർക്കാർ ആനകൾക്ക് മാത്രമായുള്ള ഇന്ത്യയിലെ ആദ്യ ആശുപത്രി അവിടെ സ്ഥാപിച്ചു. 

## അധ്യയന കോഴ്സുകൾ

* ബിരുദധാരി കോഴ്സുകൾ
* ബിരുദാനന്തര കോഴ്സുകൾ
* ഡോക്ടറേറ്റ് കോഴ്സുകൾ
* ബിരുദാനന്തര സർട്ടിഫിക്കറ്റ് കോഴ്സുകൾ
* ബിരുദാനന്തര ഡിപ്ലോമ കോഴ്സുകൾ
* ഡിപ്ലോമ
* സാങ്കേതികവിദ്യ പ്രാപ്തിത വിദൂര പഠനം
* എക്സ്ടേർൺഷിപ്

*

## ഇവയും കാണുക

* കേരള കാർഷിക സർവ്വകലാശാല
* കേരള വെറ്ററിനറി ആന്റ് അനിമൽ സയൻസ് സർവകലാശാല

## അവലംബം

വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരളത്തിലെ മെഡിക്കൽ കോളേജുകൾ
വർഗ്ഗം:Coordinates on Wikidata
കാൻഗ്ര താഴ്വര

**കാൻഗ്ര താഴ്വര** പടിഞ്ഞാറൻ ഹിമാലയത്തിൽ സ്ഥിതി ചെയ്യുന്ന ഒരു നദീതട പ്രദേശമാണ്. ഇന്ത്യൻ സംസ്ഥാനമായ ഹിമാചൽ പ്രദേശിൽ സ്ഥിതിചെയ്യുന്ന ഇത്, ഒരു പ്രശസ്തമായ വിനോദസഞ്ചാര കേന്ദ്രംകൂടിയാണ്. ഈ പ്രദേശത്തെ സംസാര ഭാഷ കാംഗ്രിയാണ്. കാൻഗ്ര ജില്ലയുടെ ആസ്ഥാനവും താഴ്‌വരയിലെ പ്രധാന നഗരവുമായ ധർമ്മശാല, ദൗലാധർ പർവ്വതത്തിൻറെ തെക്കൻ ശിഖരത്തിലാണ്  സ്ഥിതി ചെയ്യുന്നത്.

## ചരിത്രം
1905 ഏപ്രിൽ 4 ന് പുലർച്ചെ 6:19 ന് 7.8 തീവ്രത രേഖപ്പെടുത്തിയ ഒരു ഭൂകമ്പത്തിന് താഴ്വര സാക്ഷ്യം വഹിക്കുകയും, അതിന്റെ ഫലമായി ഏകദേശം 19,800 ആളുകൾ കൊല്ലപ്പെടുകയും ആയിരക്കണക്കിന് ആളുകൾക്ക് പരിക്കേൽക്കുകയും ഭവനരഹിതരാകുകയും ചെയ്തു. കാൻഗ്ര, മക്ലിയോദ്ഗഞ്ച്, ധർമശാല എന്നിവിടങ്ങളിലെ മിക്ക കെട്ടിടങ്ങളും തകർന്നു. ജ്വലാമുഖിയിലെ തേധ മന്ദിറും 1905 ലെ ഭൂകമ്പത്തിൽ തകർന്നടിഞ്ഞു.

## ഭൂമിശാസ്ത്രം
നിരവധി വറ്റാത്ത അരുവികളാൽ നിറഞ്ഞിരിക്കുന്ന താഴ്‌വരയെ ഫലഭൂയിഷ്ഠമാണ്, കൂടാതെ ബിയാസ് നദി ഈ താഴ്‌വരയിലൂടെയാണ് ഒഴുകുന്നത്. താഴ്‌വരയുടെ സമുദ്രനിരപ്പിൽനിന്നുള്ള ശരാശരി ഉയരം 2000 അടിയാണ്.

## കാലാവസ്ഥ
താഴ്വരയുടെ ഭൂരിഭാഗം പ്രദേശങ്ങളിലും ഈർപ്പമുള്ള ഉപോഷ്ണമേഖലാ കാലാവസ്ഥയാണ് (Cwa) അനുഭവപ്പെടാറുള്ളത് . ഏപ്രിൽ ആദ്യം വേനൽക്കാലം ആരംഭിക്കുന്ന ഇവിടെ മെയ് മാസത്തിൽ മൂർദ്ധന്യതയിൽ എത്തുന്നു. ജൂൺ മുതൽ സെപ്റ്റംബർ പകുതി വരെ താഴ്‌വരയിൽ വളരെ ഉയർന്ന അളവിലുള്ള മഴ ലഭിക്കുന്ന മൺസൂൺ കാലമാണ്. സൗമ്യമായ ശരത്കാലം ഒക്ടോബർ മുതൽ നവംബർ അവസാനം വരെ നീണ്ടുനിൽക്കുന്നു. ശീതകാലം തണുത്തതും ഫെബ്രുവരി അവസാനം വരെ നീണ്ടുനിൽക്കുന്നതുമാണ്. ഈ സമയത്ത് താഴ്‌വരയിലെ കുന്നുകളിലും ഉയർന്ന പ്രദേശങ്ങളിലും മഞ്ഞുവീഴ്ച സാധാരണമാണ്. താഴ്‌വരയുടെ നിമ്ന്ന പ്രദേശങ്ങളിൽ മഞ്ഞുവീഴ്ച്ച അപൂർവമാണെങ്കിലും,  ഇടയ്ക്കിടെ രേഖപ്പെടുത്തിയിട്ടുണ്ട്. മെഡിറ്ററേനിയൻ ഉഷ്ണമേഖലാ വാതങ്ങൾ ശൈത്യകാല മഴയ്ക്ക് കാരണമാകുന്നു. ശീതകാലത്തെ തുടർന്ന് ഒരു ഹ്രസ്വവും സുഖദവുമായ വസന്തം ആരംഭിക്കുന്നു.

## ഭാഷ
ഒരു പ്രത്യേക പ്രാദേശിക ഭാഷയായ കാൻഗ്രിയാണ് കാൻഗ്ര താഴ്‌വരയിൽ സംസാരിക്കുന്ന ഭാഷ.

## പ്രധാന പട്ടണങ്ങൾ

* ബൈജ്നാഥ്
* ധർമ്മശാല
* കാൻഗ്ര
* പാലംപൂർ
* നഗ്രോത ബഗ്വാൻ
* യോൽ

## ഗതാഗതം

### റോഡ്
താഴ്‌വരയിലൂടെ കടന്നുപോകുന്ന ദേശീയ പാതകളായ 154, 503 എന്നിവ  ഹിമാചൽ പ്രദേശിന്റെ മറ്റ് ഭാഗങ്ങളുമായും അയൽ സംസ്ഥാനമായ പഞ്ചാബുമായും താഴ്വരയെ ബന്ധിപ്പിക്കുന്നു. നിരവധി സംസ്ഥാന പാതകളും താഴ്വരയിലൂടെ കടന്നുപോകുന്നു.

## അവലംബം
എം.വി. ഹൈദ്രോസ് ഹാജി

കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവുമായിരുന്നു എം.വി. ഹൈദ്രോസ് ഹാജി(18 നവംബർ 1928-1987). പൊന്നാനി നിയമസഭാമണ്ഡലത്തിൽ നിന്നും സ്വതന്ത്രനായി മത്സരിച്ച് നാലാം കേരളനിയമസഭയിൽ അംഗമായി. അഖില ഭാരതീയ മുസ്ലീം ലീഗിന്റെ ആദ്യകാല പ്രവർത്തകനായും പിന്നീട് ഇന്ത്യൻ നാഷണൽ കോൺഗ്രസ് അമഗവുമായിരുന്നു ഹൈദ്രോസ് ഹാജി. കെപിസിസി അംഗം, പുന്നയൂർക്കുളം പഞ്ചായത്ത് പ്രസിഡന്റ്, പുന്നയൂർക്കുളം സഹകരണ സൊസൈറ്റി ചെയർമാൻ, ചാവക്കാട് സഹകരണ യൂണിയൻ ചെയർമാൻ, കുമാരനല്ലൂർ സഹകരണ സംഘം ഡയറക്ടർ, നിയമസഭാ അഷുറൻസ് കമ്മിറ്റി അംഗം, സംഘടനാ കോൺഗ്രസിന്റെ മലപ്പുറം ഡിസിസി പ്രസിഡന്റ് എന്നീ നിലകളിലും പ്രവർത്തിച്ചിരുന്നു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1928-ൽ ജനിച്ചവർ
വർഗ്ഗം:നവംബർ 18-ന് ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
ചമ്പ ജില്ല

**ചമ്പ ജില്ല** ഇന്ത്യൻ സംസ്ഥാനമായ ഹിമാചൽ പ്രദേശിലെ വടക്കുപടിഞ്ഞാറൻ പ്രദേശത്തുള്ള ഒരു ജില്ലയാണ്. അതിന്റെ ആസ്ഥാനം ചമ്പ പട്ടണമാണ്. ഡൽഹൗസി, ഖജ്ജിയാർ, ചുരാ താഴ്‌വര എന്നിവ ഉത്തരേന്ത്യയിലെ സമതലങ്ങളിൽ നിന്നുള്ള ആളുകൾ സന്ദർശിക്കുന്ന പ്രശസ്തമായ ഹിൽ സ്റ്റേഷനുകളും അവധിക്കാല കേന്ദ്രങ്ങളുമാണ്.

## സമ്പദ്വ്യവസ്ഥ
2006-ൽ പഞ്ചായത്തീരാജ് മന്ത്രാലയം രാജ്യത്തെ ഏറ്റവും പിന്നാക്കം നിൽക്കുന്ന 250 ജില്ലകളിൽ ഒന്നായി ചമ്പയെ തിരഞ്ഞെടുത്തു. നിലവിൽ ബാക്ക്‌വേർഡ് റീജിയൻസ് ഗ്രാന്റ് ഫണ്ട് പ്രോഗ്രാമിൽ (BRGF) നിന്ന് ഫണ്ട് സ്വീകരിക്കുന്ന ഹിമാചൽ പ്രദേശിലെ രണ്ട് ജില്ലകളിൽ ഒന്നാണിത്.

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
ലക്ഷണ ദേവി ക്ഷേത്രം

**ലക്ഷണ ദേവി ക്ഷേത്രം** ഹിമാചൽ പ്രദേശിലെ ഭാർമോറിൽ സ്ഥിതിചെയ്യുന്ന ഗുപ്ത കാലഘട്ടത്തിനു ശേഷമുള്ള ഒരു ഹിന്ദു ക്ഷേത്രമാണ്. ഇവിടുത്തെ പ്രതിഷ്ഠ മഹിഷാസുര-മർദ്ദിനി രൂപത്തിലുള്ള ദുർഗ്ഗയാണ്. ഏഴാം നൂറ്റാണ്ടിന്റെ രണ്ടാം പകുതിയിലെ ഈ ക്ഷേത്രം കൂടാതെ ഇന്ത്യയിൽ നിലനിൽക്കുന്ന ഏറ്റവും പഴയ തടികൊണ്ടുള്ള ക്ഷേത്രങ്ങളിൽ ഒന്നാണ്.

മുൻ തലസ്ഥാനമായിരുന്ന ഭാർമോറിലെ കാലത്തെ അതിജീവിച്ച ഏറ്റവും പ്രാചീന നിർമ്മിതിയായി അറിയപ്പെടുന്ന ഈ ക്ഷേത്രം, ചരിത്ര ഗ്രന്ഥങ്ങളിൽ ഭർമൗർ, ബാർമവാർ, ബ്രഹ്മോർ അല്ലെങ്കിൽ ബ്രഹ്മപുര എന്നും അറിയപ്പെടുന്നു. മേൽക്കൂരയും ഭിത്തികളും നൂറ്റാണ്ടുകളായി അറ്റകുറ്റപ്പണികൾ നടത്തിയിട്ടുള്ള, ഇത് ഒരു കുടിൽ പോലെയാണ് കാണപ്പെടുന്നത്. ഹിമാചൽ പ്രദേശിലെ ഹൈന്ദവ സമൂഹം അതിന്റെ സങ്കീർണ്ണമായ കൊത്തുപണികളുള്ള തടികൊണ്ടുള്ള കവാടവും ഉൾഭാഗവും മച്ചും സംരക്ഷിച്ചുവരുന്നതൊടൊപ്പം ഇത് ഗുപ്ത ശൈലിയുടെയും ആ കാലഘട്ടത്തിലെ ഉയർന്ന കലാഭിരുചിയെയും പ്രതിഫലിപ്പിക്കുന്നതാണ്. അതിന്റെ ശ്രീകോവിലിലെ പിത്തളയിൽ നിർമ്മിക്കപ്പെട്ട ദേവതാ പ്രതിമയ്ക്ക് താഴെയുള്ള രൂപകല്പനയും പിൽക്കാല ഗുപ്ത ലിപിയിലുള്ള ലിഖിതവും അതിന്റെ പ്രാചീനതയെ വിളിച്ചോതുന്നു. മരം കൊണ്ടുള്ള കൊത്തുപണികളിൽ ശൈവ, വൈഷ്ണവ രൂപങ്ങളും പ്രമേയങ്ങളും ഉൾപ്പെടുന്നു.

## സ്ഥാനം
ഭർമൂർ പട്ടണത്തിന്റെ തെക്ക് ഭാഗത്തായി സ്ഥിതിചെയ്യുന്ന ലക്ഷണ ദേവി ക്ഷേത്രം, ഏഴാം നൂറ്റാണ്ടിനും പന്ത്രണ്ടാം നൂറ്റാണ്ടിനും ഇടയിൽ നിർമ്മിക്കപ്പെട്ട ഹിന്ദു ക്ഷേത്രങ്ങളിൽപ്പെട്ട ഒന്നാണ്. ഇത് ഹിമാലയത്തിൽ, രവി നദിക്കും ധോല ധർ പർവതനിരകൾക്കും സമീപത്തായി നിലനിൽക്കുന്നു. ഷിംലയിൽ നിന്ന് ഏകദേശം 400 കിലോമീറ്റർ (250 മൈൽ) വടക്ക് പടിഞ്ഞാറായും, പത്താൻകോട്ടിന് ഏകദേശം 180 കിലോമീറ്റർ (110 മൈൽ) കിഴക്കായും (അടുത്തുള്ള വിമാനത്താവളം,IATA: IXP), ഡൽഹൗസിയിൽ നിന്ന് ഏകദേശം 110 കിലോമീറ്റർ (68 മൈൽ) അകലെയാണ് ഇത് സ്ഥിതിചെയ്യുന്നത്.

## അവലംബം

വർഗ്ഗം:ഹിമാചൽ പ്രദേശിലെ ക്ഷേത്രങ്ങൾ
വർഗ്ഗം:ദുർഗാക്ഷേത്രങ്ങൾ
ഏലിയാ അഞ്ചാമൻ

പതിനാറാം നൂറ്റാണ്ടിന്റെ ആരംഭത്തിൽ കിഴക്കിന്റെ സഭയുടെ അദ്ധ്യക്ഷനായിരുന്നു **മാർ ഏലിയാ അഞ്ചാമൻ** കാതോലിക്കോസ്. 1502 മുതൽ 1504ൽ തന്റെ മരണം വരെ അദ്ദേഹം കിഴക്കിന്റെ കാതോലിക്കോസ് ആയിരുന്നു.

1503ലെയോ  1504ലെയോ ഏപ്രിൽ മാസം ഗസ്സാർത്തയ്ക്ക് അടുത്തുള്ള *ഈജിപ്തുകാരൻ യോഹന്നാന്റെ ദയറയിൽ* വെച്ച് *മാർ ഔഗേൻ ദയറയിൽ* നിന്നുള്ള മൂന്ന് *റമ്പാന്മാരെ* അദ്ദേഹം ഇന്ത്യയ്ക്കായ് അഭിഷേകം ചെയ്തു. മാർ യാഹ്ബാലാഹാ മെത്രാപ്പോലീത്ത, സാമന്ത ബിഷപ്പുമാരായ യാക്കോവ്, ദനഹാ എന്നിവരായിരുന്നു അവർ. മുമ്പ് 1499ൽ ഇന്ത്യയിലേക്ക് അയയ്ക്കപ്പെട്ട മാർ തോമായുടെ ഒപ്പമാണ് അവരെ മാർ ഏലിയാ അയച്ചത്. ഇന്ത്യയിലെത്തിയ അവർ പ്രായാധിക്യത്താൽ അവശനായിരുന്ന മാർ യോഹന്നാൻ എന്ന മെത്രാപ്പോലീത്തയെ കണ്ടുമുട്ടി. തുടർന്ന് ഇന്ത്യയിലെ പൗരസ്ത്യ സുറിയാനി സഭയുടെ സ്ഥിതിഗതികളേക്കുറിച്ച് വിശദീകരിച്ചുകൊണ്ട് പാത്രിയർക്കീസിന് അവർ ഒരു കത്തെഴുതി അയച്ചു. എന്നാൽ ഈ കത്ത് ലക്ഷ്യസ്ഥാനത്ത് എത്തിച്ചേർന്നപ്പോഴേക്കും മാർ ഏലിയായുടെ മരണശേഷം അദ്ദേഹത്തിന്റെ പിൻഗാമിയായി ശിമയോൻ 6ാമൻ സ്ഥാനമേറ്റിരുന്നു.

മൊസൂളിലെ മർഥ് മെസ്കീന്ത പള്ളിയിലാണ് ഏലിയാ കബറടക്കപ്പെട്ടത്.

അക്കാലത്തെ പൗരസ്ത്യ സുറിയാനി സഭാധ്യക്ഷന്മാരുടെ പരമ്പരാഗത കബറിടസ്ഥലമായ ''റമ്പാൻ ഹോർമിസ്ദ് ആശ്രമത്തിൽ'' അദ്ദേഹം കബറടക്കപ്പെട്ടില്ല എന്നതിനാലും അദ്ദേഹത്തിന്റെ ഭരണകാലം രണ്ടുവർഷം മാത്രമാണ് നീണ്ടു നിന്നത് എന്നതിൽ നിന്നും അദ്ദേഹം സഭയിൽ എല്ലായിടത്തും കാതോലിക്കോസായി പൂർണ്ണമായി അംഗീകരിക്കപ്പെട്ടിരിക്കില്ല എന്ന അനുമാനവും നിലവിലുണ്ട്.

## അവലംബം
### സൂചിക

### പുസ്തകങ്ങൾ

* 
* 
* 
* 
* 
* 
* 

വർഗ്ഗം:15-ആം നൂറ്റാണ്ടിൽ ജനിച്ചവർ
വർഗ്ഗം:1504-ൽ മരിച്ചവർ
വർഗ്ഗം:പൗരസ്ത്യ കാതോലിക്കാമാർ
ബോസിയ ഓർനാറ്റ

ഫാബേസി കുടുംബത്തിലെ ഒരു ഇനം പൂച്ചെടിയാണ്  തവിട്ട് പയർ എന്നറിയപ്പെടുന്ന ***ബോസിയ ഓർനാറ്റ***.  ഇത് പടിഞ്ഞാറൻ ഓസ്‌ട്രേലിയയുടെ തെക്ക്-പടിഞ്ഞാറ് ഭാഗത്താണ് കാണപ്പെടുന്നത് . വ്യത്യസ്ത ആകൃതിയിലുള്ള ഇലകൾ, സാധാരണയായി മുട്ടയുടെ ആകൃതിയിലോ ദീർഘവൃത്താകൃതിയിലോ  കാണപ്പെടുന്നു. മഞ്ഞ അല്ലെങ്കിൽ ഓറഞ്ച്-മഞ്ഞ, ചുവപ്പ് കലർന്ന തവിട്ട് നിറത്തിലുള്ള പൂക്കളുള്ള ഒരു കുറ്റിച്ചെടിയാണിത്.

## വർഗ്ഗീകരണവും പേരിടലും
1835-ൽ ജോൺ ലിൻഡ്‌ലിയാണ് വീതിയേറിയ ഇലകളുള്ള തവിട്ട് പയറിനെ ആദ്യമായി ഔപചാരികമായി വിവരിച്ചത് , വില്യം ബാക്‌സ്റ്റർ ശേഖരിച്ച വിത്തുകളിൽ നിന്ന് "മിസ്റ്റർ നൈറ്റ്‌സ് നഴ്‌സറി"യിൽ വളർത്തിയ മാതൃകകളിൽ നിന്ന് എഡ്വേർഡ്‌സിന്റെ ബൊട്ടാണിക്കൽ രജിസ്റ്ററിൽ *ലാലേജ് ഓർണാറ്റ* എന്ന പേര് നൽകി.   1864-ൽ ജോർജ്ജ് ബെന്തം *ഫ്ലോറ ഓസ്ട്രലിയൻസിസിലെ* *ബോസിയ ഓർനാറ്റ* എന്ന പേര് മാറ്റി.  ഇതിന്റെനിർദ്ദിഷ്ട വിശേഷണത്തിന്റെ അർത്ഥം ( *ഓർനാറ്റ* ) " സുന്ദരമായ" അല്ലെങ്കിൽ " പകിട്ടുള്ള" എന്നാണ്. 

## വിതരണവും ആവാസ വ്യവസ്ഥയും
അവോൺ വാലി ദേശീയ ഉദ്യാനത്തിനും തെക്ക് മുതൽ പടിഞ്ഞാറൻ ഓസ്‌ട്രേലിയയിലെ അഗസ്റ്റ വരെയും പിന്നീട് കിഴക്ക് അൽബാനി മുതൽ എസ്‌പെരൻസ് പ്ലെയിൻസ്, ജറാഹ് ഫോറസ്റ്റ്, സ്വാൻ കോസ്റ്റൽ പ്ലെയിൻ, വാറൻ ബയോജിയോഗ്രാഫിക് പ്രദേശങ്ങൾ എന്നിവയ്‌ക്കിടയിലും വനത്തിന്റെയും അടിത്തട്ടിലും ബോസിയ കാണപ്പെടുന്നു.  

## സംരക്ഷണ നില
വെസ്റ്റേൺ ഓസ്‌ട്രേലിയൻ ഗവൺമെന്റ് ഡിപ്പാർട്ട്‌മെന്റ് ഓഫ് പാർക്ക്‌സ് ആന്റ് വൈൽഡ് ലൈഫ് *ബോസിയ ഓർനാറ്റയെ* "ഭീഷണി നേരിടാത്ത" സസ്യമായി തരംതിരിക്കുന്നു. 

## റഫറൻസുകൾ

വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
ബില്ലാർഡിയറ

പിറ്റോസ്പോറേസീ കുടുംബത്തിലെ പൂച്ചെടികളുടെ ഒരു ജനുസ്സാണ് **ബില്ലാർഡിയറ**. ആപ്പിൾബെറി, സ്നോട്ട് ബെറി, അല്ലെങ്കിൽ ബ്ലൂബെൽ ക്രീപ്പർസ്  എന്ന് പൊതുവെ ഇവ അറിയപ്പെടുന്നു. ഇത് ഓസ്‌ട്രേലിയയിൽ മാത്രം കാണപ്പെടുന്നു. 

## ടാക്സോണമി
1793-ൽ ജെയിംസ് എഡ്വേർഡ് സ്മിത്ത് എ സ്‌പെസിമെൻ ഓഫ് ദി ബോട്ടണി ഓഫ് ന്യൂ ഹോളണ്ട് എന്ന തന്റെ പുസ്‌തകത്തിൽ ബില്ലാർഡിയേര ജനുസ്സിനെ ആദ്യമായി ഔപചാരികമായി വിവരണം നൽകി. അദ്ദേഹം വിവരിച്ച ആദ്യത്തെ ഇനം (തരം ഇനം) ബില്ലാർഡിയറ സ്‌കാൻഡെൻസ് ആയിരുന്നു.  ജാക്വസ്-ജൂലിയൻ ഹൗട്ടൂ ഡി ലാബിലാർഡിയറെ ആദരിക്കുന്നതിനായി ഈ ചെടിക്ക് ബില്ലാർഡിയേറ എന്ന പേര് നൽകിയിരിക്കുന്നു.

## References

വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:പിറ്റോസ്പോറേസീ
സോളാങ് താഴ്വര

**സോളാങ് താഴ്വര** ഇന്ത്യൻ സംസ്ഥാനമായ ഹിമാചൽ പ്രദേശിലെ ഒരു താഴ്വരയാണ്. സോളാങ് (സമീപസ്ഥ ഗ്രാമം), നല്ലാ (ജലപ്രവാഹം) എന്നീ രണ്ട് പദങ്ങളുടെ സംയോജനത്തിൽ നിന്നാണ് സോളാങ് താഴ്വര എന്ന പേര് ഉരുത്തിരിഞ്ഞത്. ഹിമാചൽ പ്രദേശിലെ കുളു താഴ്‌വരയുടെ മുകളിലെ ഒരു പാർശ്വ താഴ്‌വരയായ ഇത് റിസോർട്ട് പട്ടണമായ മണാലിയിൽ നിന്ന് ഏകദേശം 14 കിലോമീറ്റർ വടക്ക് പടിഞ്ഞാറായി, റോഹ്താങ് പാസിലേക്കുള്ള വഴിയിൽ, വേനൽക്കാല, ശൈത്യകാല കായിക സാഹചര്യങ്ങൾക്ക് പേരുകേട്ട പ്രദേശമാണ്. പാരച്യൂട്ടിംഗ്, പാരാഗ്ലൈഡിംഗ്, സ്കേറ്റിംഗ്, സോർബിംഗ് എന്നിവയാണ് ഇവിടെ ഏറ്റവും സാധാരണയായി വാഗ്ദാനം ചെയ്യപ്പെടുന്ന കായിക വിനോദങ്ങൾ.

വിശാലമായ പച്ചപുതച്ച ചരിവുകൾക്ക് പേരുകേട്ട സോളാംഗ് താഴ്‌വര ഒരു ജനപ്രിയ സ്കീ റിസോർട്ട് എന്ന നിലയിൽ സേവനം നടത്തുന്നു. താഴ്‌വരയിലെ സമൃദ്ധമായ പുൽത്തകിടി സ്കീയിംഗ് പ്രേമികളുടെ ഒരു പ്രശസ്തമായ സ്ഥലമെന്ന ഖ്യാതി ഇതിന് നേടിക്കൊടുത്തു. മെയ് മാസത്തിൽ ആരംഭിക്കുന്ന വേനൽക്കാലത്ത് ഈ താഴ്വരയിൽ മഞ്ഞുരുകുന്നതിനേത്തുടർന്ന്, സ്കീയിംഗിന് പകരം സോർബിംഗ് (200 മീറ്റർ ഉയരത്തിലുള്ള കുന്നിൻമുകളിൽ നിന്ന് ഉരുട്ടുന്ന 2 പേർക്ക് ഇടമുള്ള ഒരു ഭീമൻ പന്ത്), പാരാഗ്ലൈഡിംഗ്, പാരച്യൂട്ടിംഗ്, കുതിരസവാരി എന്നിവ ആരംഭിക്കുന്നു.

## ചിത്രശാല

File:Skiing_manali.jpg
File:Solang_5.jpg
File:Paragliding_in_Solang_valley.jpg
File:Solang_Valley_After_Ropeway.JPG
File:Birds_Eye.JPG
File:Solang_valley_2019-02-28_.jpg|സോളാങ് വാലി പവർ ഹൗസ്
File:Solang_valley_Ropeway1_(28-02-2019).jpg|സോളാങ് വാലി പാരാഗ്ലൈഡിംഗ് ഗ്രൗണ്ട്/റോപ്പ് വേ (28-02-2019).
File:Solang_Valley,_Paragliding,_India.jpg
File:Solang_Valley,_India.jpg


## അവലംബം
ഹിബ കമാൽ അബു നാദ

പലസ്തീനിയൻ കവിയത്രിയും നോവലിസ്റ്റും പോഷകാഹാര വിദഗ്ധയുംഒരു  വിക്കിമീഡിയനും  ആയിരുന്നു **ഹിബ കമാൽ അബു നാദ** (അറബിക്: هبة كمال أبو ندى; 24 ജൂൺ 1991 - 20 ഒക്ടോബർ 2023) . 2017-ലെ ഷാർജ അവാർഡ് ഫോർ അറബ് ക്രിയേറ്റിവിറ്റിയിൽ അവരുടെ "ഓക്സിജൻ ഈസ് നോട്ട് ഫോർ ദി ഡെഡ്" എന്ന നോവൽ രണ്ടാം സ്ഥാനം നേടി.2023-ലെ ഇസ്രായേൽ-ഹമാസ് യുദ്ധത്തിന്റെ ഭാഗമായുള്ള ഒരു ബോംബിംഗ് റെയ്ഡിനിടെ അവർ കൊല്ലപ്പെട്ടു.

## ജീവചരിത്രം
1991 ജൂൺ 24 ന് സൗദി അറേബ്യയിലെ മക്കയിലാണ് അബു നാദ ജനിച്ചത്. ഗാസയിലെ ഇസ്ലാമിക് യൂണിവേഴ്സിറ്റിയിൽ നിന്ന് ബയോകെമിസ്ട്രിയിൽ ബിരുദവും അൽ-അസ്ഹർ യൂണിവേഴ്സിറ്റിയിൽ നിന്ന് ക്ലിനിക്കൽ പോഷകാഹാരത്തിൽ ബിരുദാനന്തര ബിരുദവും നേടി.

അൽ-അമൽ ഇൻസ്റ്റിറ്റ്യൂട്ട് ഫോർ ഓർഫൻസുമായി ബന്ധപ്പെട്ട റുസുൽ സെന്റർ ഫോർ ക്രിയേറ്റിവിറ്റിയിൽ കുറച്ചുകാലം ജോലി ചെയ്തു. അൽ-അയ്യം പറയുന്നതനുസരിച്ച്, "നീതിയിലും അറബ് വസന്തത്തിന്റെ പ്രക്ഷോഭങ്ങളിലും അധിനിവേശത്തിൻ കീഴിലുള്ള ഫലസ്തീൻ ജീവിതത്തിന്റെ യാഥാർത്ഥ്യങ്ങളിലും അവർ അസ്വസ്ഥാമായിരുന്നു." 

അവർ നിരവധി കവിതാസമാഹാരങ്ങളും അൽ-ഉക്‌സുജിൻ ലെയ്‌സ ലിൽ-മൗത്ത ('ഓക്‌സിജൻ മരിച്ചവർക്കുള്ളതല്ല,' അറബിക്: الأكسجين ليس للموتى) എന്ന പേരിൽ ഒരു നോവലും പ്രസിദ്ധീകരിച്ചു. 2017-ൽ, യുണൈറ്റഡ് അറബ് എമിറേറ്റ്സ് നടത്തിയ അറബ് സർഗ്ഗാത്മകതയ്ക്കുള്ള 20-ാമത് വാർഷിക ഷാർജ അവാർഡിൽ അവരുടെ നോവലിന് രണ്ടാം സ്ഥാനം നേടി.ഈ പുസ്തകം 2021-ൽ ദാർ ദിവാൻ പുനഃപ്രസിദ്ധീകരിച്ചു.

## മരണം
2023 ഒക്‌ടോബർ 8-നാണ് അവർ അവസാന പോസ്റ്റ് തയ്യാറാക്കിയത് *Gaza’s night is dark apart from the glow of rockets, quiet apart from the sound of the bombs, terrifying apart from the comfort of prayer, black apart from the light of the martyrs. Good night, Gaza.*2023 ഒക്‌ടോബർ 20 ന്, ഇസ്രായേൽ-ഹമാസ് യുദ്ധത്തിൽ, തെക്കൻ ഗാസയിലെ ഖാൻ യൂനിസിലെ അവരുടെ വീട്ടിൽ ഇസ്രായേൽ വ്യോമസേനയുടെ വ്യോമാക്രമണത്തിനിടെ അവർ കൊല്ലപ്പെട്ടു. കൊല്ലപ്പെടുമ്പോൾ അവർക്ക് 32 വയസ്സായിരുന്നു.

## അവലംബം

## പുറം കണ്ണികൾ
* 
* "Our Loneliness": A Poem by Hiba Abu Nada, in Arabic and English translation by Salma Harland

വർഗ്ഗം:1991-ൽ ജനിച്ചവർ
വർഗ്ഗം:2023-ൽ മരിച്ചവർ
റെഡ് ഡീർ

**റെഡ് ഡീർ** കാനഡയിലെ ആൽബെർട്ട പ്രവിശ്യയിൽ കാൽഗറി-എഡ്മണ്ടൻ ഇടനാഴിയുടെ മധ്യത്തിൽ സ്ഥിതി ചെയ്യുന്ന ഒരു നഗരമാണ്. മദ്ധ്യ ആൽബെർട്ടയിലുൾപ്പെട്ട റെഡ് ഡീർ നഗരത്തിലെ പ്രധാന വ്യവസായങ്ങളിൽ  ആരോഗ്യ സംരക്ഷണം, ചില്ലറ വ്യാപാരം, നിർമ്മാണം, എണ്ണ, വാതകം, ഹോസ്പിറ്റാലിറ്റി, നിർമ്മാണം, വിദ്യാഭ്യാസം എന്നിവ ഉൾപ്പെടുന്നു. റെഡ് ഡീർ കൗണ്ടിയാൽ വലയം ചെയ്യപ്പെട്ടിരിക്കുന്ന അത്, ലാകോംബെ കൗണ്ടിയുമായി അതിർത്തി പങ്കുവയ്ക്കുന്നു. റെഡ് ഡീർ നദിയോരത്ത്, മലനിരകളുടെ പ്രദേശമായ ആസ്പൻ പാർക്ക്ലാൻറ് പ്രദേശത്താണ് നഗരം സ്ഥിതിചെയ്യുന്നത്.

## അവലംബം
ത്രിലോകിനാഥ് ക്ഷേത്രം

**ത്രിലോകിനാഥ് ക്ഷേത്രം** ഇന്ത്യൻ സംസ്ഥാനമായ ഹിമാചൽ പ്രദേശിലെ മാണ്ഡി ജില്ലയിൽ സ്ഥിതിചെയ്യുന്ന ഹൈന്ദവ ദൈവമായ ശിവന് സമർപ്പിക്കപ്പെട്ട ഒരു ക്ഷേത്രമാണ്. ഇവിടുത്തെ ശിവന്റെ മൂന്ന് മുഖങ്ങളുള്ള മൂർത്തിയുടെ പ്രതിഷ്ഠയാണ് ക്ഷേത്രത്തിൻറെ  "മൂന്ന് ലോകങ്ങളുടെ നാഥൻ" എന്ന അർത്ഥത്തിലുള്ള ത്രിലോകിനാഥ് എന്ന പേരിന്റെ ഉത്ഭവം. വിനോദസഞ്ചാരികൾക്കും തീർഥാടകരുടെയും പ്രിയപ്പെട്ട സ്ഥലമായ ഈ ക്ഷേത്രത്തിൽ എല്ലാ വർഷവും നിരവധി ഉത്സവങ്ങൾ ആഘോഷിക്കപ്പെടുന്നു.

## സ്ഥാനം
പുരാണി (പഴയ) മാണ്ഡിയിലാണ് ത്രിലോകിനാഥ് ക്ഷേത്രം സ്ഥിതി ചെയ്യുന്നത്. മാണ്ഡിയിലെ പ്രധാന ബസ് സ്റ്റാൻഡിൽ നിന്ന് ഏകദേശം ഒരു കിലോമീറ്റർ അകലെയാണ് ഇത്. മാണ്ഡി - പത്താൻകോട്ട് ദേശീയ പാതയിലെ പഴയ വിക്ടോറിയ പാലത്തിന് സമീപം ബിയാസ് നദിയോരത്താണ് ഈ ക്ഷേത്രം സ്ഥിതി ചെയ്യുന്നത്.

## അവലംബം
ബോറോണിയ ക്രെനുലാറ്റ

സിട്രസ് കുടുംബമായ റുട്ടേസിയിലെ ഒരു സസ്യമാണ് **ബോറോണിയ ക്രെനുലാറ്റ**. സാധാരണയായി ആനിസീഡ് ബോറോണിയ എന്നറിയപ്പെടുന്നു. ഇത് പടിഞ്ഞാറൻ ഓസ്‌ട്രേലിയയുടെ തെക്ക്-പടിഞ്ഞാറ് ഭാഗത്താണ് കാണപ്പെടുന്നത്. 
## സംരക്ഷണം
വെസ്റ്റേൺ ഓസ്‌ട്രേലിയ ഗവൺമെന്റ് ഓഫ് പാർക്ക്‌സ് ആന്റ് വൈൽഡ് ലൈഫ് ഡിപ്പാർട്ട്‌മെന്റ് ബോറോണിയ ക്രെനുലറ്റയെ "ഭീഷണി നേരിടാത്ത" സസ്യമായി പട്ടികപ്പെടുത്തിയിട്ടുണ്ട്.

## അവലംബം

വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:ബോറോണിയ
സഞ്ജന ബത്തുല

സഞ്ജന ബതുല ഒരു ഇന്ത്യൻ സ്പീഡ് സ്കേറ്റിംഗ് ട്രാക്ക് അത്‌ലറ്റാണ്.2022ലെ ഏഷ്യൻ ഗെയിംസിൽ വനിതകളുടെ 3000 മീറ്റർ റിലേയിൽ വെങ്കല മെഡൽ നേടി.
## നേട്ടങ്ങൾ
ഏഷ്യൻ ഗെയിംസിൽ പങ്കെടുത്ത പ്രായം കുറഞ്ഞ ഇന്ത്യൻ താരം.

ഏഷ്യൻ ഗെയിംസിൽ മെഡൽ നേടുമ്പോൾ 15 വയസ്സായിരുന്നു.

## അവലംബം
കാളി (ഇലക്ട്രോൺ ആക്സിലറേറ്റർ)

ഡിഫൻസ് റിസർച്ച് ആൻഡ് ഡെവലപ്‌മെന്റ് ഓർഗനൈസേഷനും (ഡിആർഡിഒ) ഭാഭാ ആറ്റോമിക് റിസർച്ച് സെന്ററും (ബാർക്) ഇന്ത്യയിൽ വികസിപ്പിച്ചെടുക്കുന്ന ഒരു ലീനിയർ ഇലക്ട്രോൺ ആക്സിലറേറ്ററാണ് **കാളി** ( **കിലോ [[ആം‌പിയർ|ആമ്പിയർ]] ലീനിയർ ഇൻജക്ടർ** ). നിരവധി ഓർഗനൈസേഷനുകളും ഇൻസ്റ്റിറ്റ്യൂട്ടുകളും ഇതിന് ഡയറക്‌ട്-എനർജി ആയുധ ശേഷിയുണ്ടെന്ന് അഭിപ്രായപ്പെടുന്നു. **കാളി** എന്ന ആയുധം ഇന്ത്യയുടെ അതീവരഹസ്യ ആയുധമാണെന്നാണ് പറയപ്പെടുന്നത്.
ബുക്‌നേറ ലീനിയറിസ്

ഒറോബൻകേസീ കുടുംബത്തിലെ ഒരു ഇനം പൂച്ചെടിയാണ് **ബുക്‌നേറ ലീനിയറിസ്**.വടക്കൻ ഓസ്‌ട്രേലിയയിലും പാപുവ ന്യൂ ഗിനിയയിലും കാണപ്പെടുന്ന 60 സെന്റീമീറ്റർ വരെ ഉയരമുള്ള ഈ അർദ്ധ പരാദ സസ്യം ബ്ലാക്ക്‌റോഡ്  എന്നറിയപ്പെടുന്നു. സ്കോട്ടിഷ് സസ്യശാസ്ത്രജ്ഞനായ റോബർട്ട് ബ്രൗൺ തന്റെ 1810-ലെ പ്രൊഡ്രോമസ് ഫ്ലോറേ നോവ ഹോളണ്ടിയേ എന്ന കൃതിയിൽ ആദ്യമായി വിവരിച്ച നിരവധി ഇനങ്ങളിൽ ഒന്നാണിത്.

## References

വർഗ്ഗം:ഒറോബൻകേസീ
വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:പരാദസസ്യങ്ങൾ
മാണ്ഡി ജില്ല

**മാണ്ഡി ജില്ല** വടക്കേയിന്ത്യയിലെ ഹിമാചൽ പ്രദേശ് സംസ്ഥാനത്തിന്റെ മധ്യ ജില്ലകളിൽപ്പെട്ട ഒന്നാണ്. മാണ്ഡി പട്ടണമാണ് ഈ ജില്ലയുടെ ആസ്ഥാനം. ഇവിടുത്തെ പ്രധാന മാതൃഭാഷ മണ്ടേലി ആണ്.

## ജനസംഖ്യ
2011-ലെ സെൻസസ് പ്രകാരം, മാൻഡി ജില്ലയിലെ 9,99,777 എന്ന ജനസംഖ്യ ഫിജി, അല്ലെങ്കിൽ യുഎസിലെ മൊണ്ടാന സംസ്ഥാനത്തിനോ തുല്യമായിരുന്നു. ഇത് ഇന്ത്യയിൽ ആകെയുള്ള 640-ജില്ലകളിൽ ഇതിന് 446-ാം റാങ്ക് നൽകുന്നു. ജില്ലയിലെ ജനസാന്ദ്രത ഒരു ചതുരശ്ര കിലോമീറ്ററിന് 253 നിവാസികൾ (660/ചതുരശ്ര മൈൽ) എന്ന നിലയിലായിരുന്നു.

2001-2011 ദശകത്തിൽ മാണ്ഡി ജില്ലയിലെ ജനസംഖ്യാ വളർച്ചാ നിരക്ക് 10.89% എന്ന നിലയിലായിരുന്നു. ഓരോ 1000 പുരുഷന്മാർക്കും 1012 സ്ത്രീകൾ എന്ന ലിംഗാനുപാതമുള്ള മാണ്ഡി ജില്ലയിലെ സാക്ഷരതാ നിരക്ക് 82.81% ആണ്. ജനസംഖ്യയുടെ 6.27% നഗരപ്രദേശങ്ങളിലാണ് താമസിക്കുന്നത്. ജനസംഖ്യയിൽ പട്ടികജാതി, പട്ടികവർഗ വിഭാഗങ്ങളുടെ പ്രാതിനിധ്യം യഥാക്രമം 29.38%, 1.28% എന്നിങ്ങനെയാണ്.

2011-ലെ സെൻസസ് പ്രകാരം ഈ ജില്ലയിലെ ജനസംഖ്യയുടെ 59.11% തങ്ങളുടെ ആദ്യ ഭാഷ മണ്ടേലിയാണെന്ന് തിരിച്ചറിഞ്ഞപ്പോൾ 33.32% പേർ പഹാരിയും (ഹിമാചൽ, ഉത്തരാഖണ്ഡ് എന്നിവിടങ്ങളിലെ മിക്ക ഇന്തോ-ആര്യൻ ഭാഷകൾക്കും ഈ പദം വ്യാപകമായി ബാധകമാണ്), 4.1% പേർ ഹിന്ദിയും  0.66% - പഞ്ചാബി, 0.47% - കാൻഗ്രി ഭാഷകളും തങ്ങളുടെ ആദ്യ ഭാഷയായി തെരഞ്ഞെടുത്തു.

## ഉപവിഭാഗങ്ങൾ
മാണ്ഡി ജില്ലയെ 12 ഉപവിഭാഗങ്ങളായി തിരിച്ചിരിക്കുന്നു:

* മാണ്ഡി സദർ
* ബാൽഹ്
* സുന്ദർ നഗർ
* സർക്കാഘട്ട്
* ധരംപൂർ
* ജോഗീന്ദർ നഗർ
* പധർ
* ഗോഹർ
* തുനാഗ്
* കർസോഗ്
* ബാലിചോക്കി
* കോട്ലി

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
അന്നു റാണി

അന്നു റാണി ധരയൻ (ജനനം 28 ഓഗസ്റ്റ് 1992) ധാരയൻ ഗോത്രത്തിലെ ഒരു ജാട്ട് കുടുംബത്തിലാണ്. ഉത്തർപ്രദേശിലെ മീററ്റിൽ നിന്നുള്ള ഒരു ഇന്ത്യൻ ജാവലിൻ ത്രോ താരമാണ് അവർ.2019ലെ ദോഹയിലെ ലോക അത്‌ലറ്റിക് ചാമ്പ്യൻഷിപ്പിൽ വനിതകളുടെ ജാവലിൻ ത്രോ ഇനത്തിൽ ഫൈനലിൽ എത്തിയ ആദ്യ ഇന്ത്യക്കാരിയായിരുന്നു അവർ.
ഒളിമ്പിക് യോഗ്യതാ മാർക്ക് നഷ്‌ടപ്പെട്ടതിന് ശേഷം ലോക റാങ്കിംഗിലൂടെ അന്നു 2020 ടോക്കിയോ ഒളിമ്പിക്‌സിന് യോഗ്യത നേടിയിരുന്നു . 2021-ലെ പട്യാലയിൽ നടന്ന ദേശീയ അന്തർസംസ്ഥാന അത്‌ലറ്റിക് ചാമ്പ്യൻഷിപ്പിൽ സ്വർണം നേടാൻ സഹായിച്ച 63.24 മീറ്ററാണ് അവരുടെ കരിയറിലെ ഏറ്റവും മികച്ച പ്രയത്നം.2022 ലെ ബർമിംഗ്ഹാം കോമൺവെൽത്ത് ഗെയിംസിൽ , ജാവലിൻ ത്രോയിൽ വിജയിക്കുന്ന ആദ്യ ഇന്ത്യൻ വനിതാ വനിതാ താരമായി അന്നു റാണി ചരിത്രം കുറിച്ചു. മെഡൽ, ഒരു വെങ്കലം.2023-ൽ ഹാങ്‌സൗവിൽ നടന്ന ഏഷ്യൻ ഗെയിംസിൽ സ്വർണമെഡൽ നേടുന്ന ആദ്യ ഇന്ത്യൻ ജാവലിൻ ത്രോ താരമാണ് അവർ.
## വ്യക്തിജീവിതവും പശ്ചാത്തലവും
അന്നു റാണി ധരയൻ 1992 ഓഗസ്റ്റ് 28 ന് മീററ്റിലെ ബഹദൂർപൂർ ഗ്രാമത്തിലെ ധരയൺ ഗോത്രത്തിലെ ഒരു ജാട്ട് കുടുംബത്തിലാണ് ജനിച്ചത് . അവരുടെ അച്ഛൻ അമർപാൽ ഒരു കർഷകനായിരുന്നു. അവളുടെ കഴിവ് തിരിച്ചറിഞ്ഞത് അവരുടെ സഹോദരൻ ഉപേന്ദ്രയാണ്, ഒരു ക്രിക്കറ്റ് ഗെയിമിനിടെ അവരുടെ ശരീരത്തിന്റെ മുകൾഭാഗം ശക്തി ശ്രദ്ധിച്ചു. ആളൊഴിഞ്ഞ പറമ്പിൽ കരിമ്പിൻ തണ്ടുകൾ എറിയാൻ ആവശ്യപ്പെട്ടുകൊണ്ട് അയാൾ അവരെ പരിശീലിപ്പിക്കാൻ തുടങ്ങി. അന്നുവിന്റെ ആദ്യത്തെ ജാവലിൻ സ്റ്റിക്ക് താങ്ങാൻ കഴിയാത്തതിനാൽ, ഒരു നീണ്ട മുളയിൽ നിന്ന് സ്വയം നിർമ്മിച്ചതാണ് . 2010-ൽ 18-ാം വയസ്സിൽ അവർ ആദ്യമായി ജാവലിൻ ത്രോ കളിക്കാൻ തുടങ്ങി. പെൺകുട്ടികൾ സ്പോർട്സിൽ ഏർപ്പെടുന്നതിനോട് അച്ഛന്റെ വിയോജിപ്പ് ഉണ്ടായിരുന്നിട്ടും അവരുടെ പരിശീലനത്തിനും അവരുടെ സഹോദരൻ പിന്നീട് പണം നൽകാൻ തുടങ്ങി. 2014-ൽ ദേശീയ റെക്കോർഡ് തകർത്ത് അവൾ സ്വയം തെളിയിച്ചതിന് ശേഷം അദ്ദേഹം ഒടുവിൽ അന്നുവിന്റെ കഴിവിനെ പിന്തുണയ്ക്കാൻ എത്തി, ഇപ്പോൾ അവരുടെ അഭിലാഷത്തെ പിന്തുണയ്ക്കുന്നു.
## പ്രൊഫഷണൽ നേട്ടങ്ങൾ
അന്നു റാണിയെ ആദ്യം പരിശീലിപ്പിച്ചത് കാശിനാഥ് നായിക് ഇപ്പോൾ ബൽജീത് സിങ്ങാണ്.

2014-ൽ ലഖ്‌നൗവിൽ നടന്ന ദേശീയ അന്തർ സംസ്ഥാന അത്‌ലറ്റിക് ചാമ്പ്യൻഷിപ്പിൽ റാണി 58.83 മീറ്റർ എറിഞ്ഞ് സ്വർണം നേടി, 14 വർഷം പഴക്കമുള്ള ദേശീയ റെക്കോർഡ് തകർത്ത് 2014-ലെ കോമൺവെൽത്ത് ഗെയിംസിന് യോഗ്യത നേടി . പിന്നീട് ദക്ഷിണ കൊറിയയിലെ ഇഞ്ചിയോണിൽ നടന്ന ഏഷ്യൻ ഗെയിംസിൽ 59.53 മീറ്റർ എറിഞ്ഞ് വെങ്കലം നേടി. രണ്ട് വർഷത്തിന് ശേഷം ദേശീയ അന്തർ സംസ്ഥാന അത്‌ലറ്റിക് ചാമ്പ്യൻഷിപ്പിൽ 60.01 മീറ്റർ എറിഞ്ഞ് അവർ സ്വന്തം റെക്കോർഡ് വീണ്ടും തകർത്തു. 2019 മാർച്ചിൽ, പഞ്ചാബിലെ പട്യാലയിൽ നടന്ന ദേശീയ സീനിയർ അത്‌ലറ്റിക് ചാമ്പ്യൻഷിപ്പിൽ 62.34 മീറ്റർ എറിഞ്ഞ് അവർ സ്വന്തം റെക്കോർഡ് വീണ്ടും തകർത്തു .

2019 ഏപ്രിൽ 21 ന് ഖത്തറിൽ നടന്ന 23-ാമത് ഏഷ്യൻ അത്‌ലറ്റിക് ചാമ്പ്യൻഷിപ്പിൽ റാണി വെള്ളി മെഡൽ നേടി , അത് ലോക അത്‌ലറ്റിക് ചാമ്പ്യൻഷിപ്പിന് യോഗ്യത നേടി, ലോക അത്‌ലറ്റിക് ചാമ്പ്യൻഷിപ്പിൽ പങ്കെടുക്കുന്ന ആദ്യത്തെ ഇന്ത്യൻ വനിതാ ജാവലിൻ ത്രോവറായി. ചെക്ക് റിപ്പബ്ലിക്കിലെ ഓസ്ട്രാവയിൽ നടന്ന ഐഎഎഎഫ് വേൾഡ് ചലഞ്ച് ഇവന്റായ ഗോൾഡൻ സ്പൈക്ക് ഓസ്ട്രാവയിൽ വെങ്കല മെഡൽ നേടി .

2020-ൽ അത്‌ലറ്റിക്‌സിൽ സ്‌പോർട്‌സ്‌റ്റാർ ഏസസ് സ്‌പോർട്‌സ് വുമൺ ഓഫ് ദി ഇയർ അവാർഡ് അവർ നേടി. 59-ാമത് നാഷണൽ ഓപ്പൺ അത്‌ലറ്റിക്‌സ് ചാമ്പ്യൻഷിപ്പിൽ വനിതകളുടെ ജാവലിൻ ത്രോ ഇനത്തിൽ അവർ സ്വർണ്ണ മെഡൽ നേടി.

## അവലംബം
പെട്രോനെറ്റ് എൽഎൻജി

ലഘുചിത്രം| ഫോർട്ട് കൊച്ചിയിൽ നിന്നുള്ള കൊച്ചി ടെർമിനൽ കാഴ്ച
ദ്രവീകൃത പ്രകൃതി വാതകം (എൽഎൻജി) ഇറക്കുമതി ചെയ്യുന്നതിനും രാജ്യത്ത് എൽഎൻജി ടെർമിനലുകൾ സ്ഥാപിക്കുന്നതിനുമായി ഇന്ത്യാ ഗവൺമെന്റ് രൂപീകരിച്ച ഒരു ഇന്ത്യൻ ഓയിൽ ആൻഡ് ഗ്യാസ് കമ്പനിയാണ് **പെട്രോനെറ്റ് എൽഎൻജി ലിമിറ്റഡ്**. ഗ്യാസ് അതോറിറ്റി ഓഫ് ഇന്ത്യ ലിമിറ്റഡ് (ഗെയിൽ), ഓയിൽ ആൻഡ് നാച്ചുറൽ ഗ്യാസ് കോർപ്പറേഷൻ ലിമിറ്റഡ് (ഒഎൻജിസി), ഇന്ത്യൻ ഓയിൽ കോർപ്പറേഷൻ ലിമിറ്റഡ് (ഐഒസി), ഭാരത് പെട്രോളിയം കോർപ്പറേഷൻ ലിമിറ്റഡ് (ബിപിസിഎൽ) എന്നിവ പ്രമോട്ട് ചെയ്യുന്ന സംയുക്ത സംരംഭമാണിത്.  ഇന്ത്യൻ ഊർജ മേഖലയിലെ കമ്പനികളിലൊന്നായ പെട്രോനെറ്റ് എൽഎൻജി ലിമിറ്റഡ്, ഗുജറാത്തിലെ ദഹേജിൽ രാജ്യത്തെ ആദ്യത്തെ എൽഎൻജി റിസീവിങ് ആൻഡ് റീഗാസിഫിക്കേഷൻ ടെർമിനലും കേരളത്തിലെ കൊച്ചിയിൽ മറ്റൊരു ടെർമിനലും സ്ഥാപിച്ചു. ദഹേജ് ടെർമിനലിന് പ്രതിവർഷം 17.5 ദശലക്ഷം ടൺ ശേഷിയുണ്ടെങ്കിൽ, കൊച്ചി ടെർമിനലിന് പ്രതിവർഷം 5 ദശലക്ഷം ടൺ ശേഷിയുണ്ട്. ആന്ധ്രാപ്രദേശിലെ ഗംഗാവരത്തിൽ മൂന്നാമത്തെ എൽഎൻജി ടെർമിനൽ നിർമ്മിക്കാനുള്ള പദ്ധതിയുണ്ട്.

എൽഎൻജി ഇറക്കുമതി ചെയ്യുന്നതിനും രാജ്യത്ത് എൽഎൻജി ടെർമിനലുകൾ സ്ഥാപിക്കുന്നതിനുമായി ഇന്ത്യാ ഗവൺമെന്റ് ഒരു സംയുക്ത സംരംഭമായി രൂപീകരിച്ചതിൽ ഇന്ത്യയിലെ പ്രമുഖ എണ്ണ, പ്രകൃതിവാതക വ്യവസായ കമ്പനികൾ ഉൾപ്പെടുന്നു. ഗെയിൽ (ഇന്ത്യ) ലിമിറ്റഡ്, ഓയിൽ ആൻഡ് നാച്ചുറൽ ഗ്യാസ് കോർപ്പറേഷൻ ലിമിറ്റഡ് (ഒഎൻജിസി), ഇന്ത്യൻ ഓയിൽ കോർപ്പറേഷൻ ലിമിറ്റഡ് (ഐഒസിഎൽ), ഭാരത് പെട്രോളിയം കോർപ്പറേഷൻ ലിമിറ്റഡ് (ബിപിസിഎൽ) എന്നിവയാണ് ഇതിന്റെ പ്രമോട്ടർമാർ. അംഗീകൃത മൂലധനം രൂപ. 3,000 കോടി (ഏകദേശം 420 ദശലക്ഷം ഡോളർ). 

കമ്പനി അതിന്റെ തന്ത്രപരമായ പങ്കാളിയായി ഗാസ് ഡി ഫ്രാൻസിനെ തിരഞ്ഞെടുത്തു. ഇന്ത്യയിലേക്ക് 8.5 എംടിപിഎ എൽഎൻജി വിതരണം ചെയ്യുന്നതിനായി ഖത്തർഗാസുമായി കമ്പനി കരാർ ഒപ്പുവച്ചിട്ടുണ്ട്.

കൊച്ചി എൽഎൻജി ടെർമിനൽ കൊച്ചി തുറമുഖത്തിലേക്കുള്ള പ്രവേശന കവാടത്തിനടുത്തായി പുതുവൈപ്പീനിലെ പ്രത്യേക സാമ്പത്തിക മേഖലയിലാണ്. കൊച്ചി ടെർമിനലിലെ ജെട്ടി സൗകര്യം 65,000 m3 മുതൽ 216,000 വരെ&nbsp;m3 വരെ  ശേഷിയുള്ള എൽഎൻജി ടാങ്കറുകൾ സ്വീകരിക്കാൻ രൂപകൽപ്പന ചെയ്തിട്ടുള്ളതാണ്.

പെട്രോനെറ്റ് എൽഎൻജി ലിമിറ്റഡ്  റീഗാസിഫിക്കേഷൻ, സ്റ്റോറേജ്, റീലോഡിംഗ്, ബങ്കറിംഗ്, ഗ്യാസ്-അപ്പ്, കൂളിംഗ്-ഡൗൺ സൗകര്യങ്ങൾ, എൽഎൻജി ട്രക്ക് ലോഡിംഗ് സൗകര്യങ്ങൾ വാഗ്ദാനം ചെയ്യുന്നുണ്ട്,.

## ലിസ്റ്റിംഗുകളും ഷെയർഹോൾഡിംഗും

## അവലംബം

# http://economictimes.indiatimes.com/petronet-lng-ltd/stocks/companyid-4495.cms
# http://economictimes.indiatimes.com/industry/energy/oil-gas/petronet-eyes-26-per-cent-stake-in-iocs-lng-terminal-at-ennore/articleshow/60006188.cms

## ബാഹ്യ ലിങ്കുകൾ
* ഔദ്യോഗിക വെബ്സൈറ്റ്
* ബിഎസ്ഇ ഇന്ത്യയിൽ പെട്രോനെറ്റ് എൽഎൻജി 

വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ഇന്ത്യയിലെ എണ്ണക്കമ്പനികൾ
അബുട്ടിലോൺ ഫ്രാസേരി

മാൽവേസീ കുടുംബത്തിലെ ഒരു പൂച്ചെടിയാണ് **അബുട്ടിലോൺ ഫ്രാസേരി.**  കുള്ളൻ വിളക്ക്-പുഷ്പം എന്നറിയപ്പെടുന്ന  ഇത്  ഓസ്‌ട്രേലിയയിൽ മാത്രം കാണപ്പെടുന്നു. മാത്രമല്ല മഞ്ഞ പൂക്കളുള്ള ഒരു ചെറിയ കുറ്റിച്ചെടിയാണിത്.

## വിതരണവും ആവാസ വ്യവസ്ഥയും
ക്വീൻസ്‌ലാൻഡ്, വിക്ടോറിയ, വെസ്റ്റേൺ ഓസ്‌ട്രേലിയ, സൗത്ത് ഓസ്‌ട്രേലിയ, നോർത്തേൺ ടെറിട്ടറി എന്നിവിടങ്ങളിലെ പാറക്കെട്ടുകളിൽ കുള്ളൻ വിളക്ക്-പുഷ്പം വളരുന്നു.
## വർഗ്ഗീകരണവും പേരിടലും
വില്യം ജാക്‌സൺ ഹുക്കറിന്റെ പ്രസിദ്ധീകരിക്കാത്ത വിവരണത്തിൽ നിന്ന് 1851-ൽ വിൽഹെം ഗെർഹാർഡ് വാൾപേഴ്‌സ് ആണ് അബുട്ടിലോൺ ഫ്രാസേരിയെ ആദ്യമായി ഔപചാരികമായി വിവരിച്ചത്.  എന്നാൽ ഈ വിവരണം വില്യം ജാക്‌സൺ അദ്ദേഹത്തിന്റെ അന്നലെസ് ബൊട്ടാണീസ് സിസ്റ്റമാറ്റികേയിൽ പ്രസിദ്ധീകരിക്കുകയും ചെയ്തിരുന്നു.പ്രത്യേക നാമവിശേഷണം (ഫ്രാസേരി) മാൽക്കം ഫ്രേസറിന്റെ ബഹുമാനാർത്ഥമാണ് നൽകിയിരിക്കുന്നത്.

## References

വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:നോർത്തേൺ ടെറിട്ടറിയിലെ സസ്യങ്ങൾ
വർഗ്ഗം:മാൽവേസീ
വർഗ്ഗം:അബ്യൂടിലോൺ
പെരിന്തൽമണ്ണ (വിവക്ഷകൾ)

*പെരിന്തൽമണ്ണ - മലപ്പുറം ജില്ലയിലെ പട്ടണം
*പെരിന്തൽമണ്ണ നഗരസഭ, ഒരു മുനിസിപ്പാലിറ്റി
*പെരിന്തൽമണ്ണ ബ്ലോക്ക് പഞ്ചായത്ത്, ഒരു തദ്ദേശസ്വയഭരണ സ്ഥാപനം.
*പെരിന്തൽമണ്ണ താലൂക്ക്,  കേരളത്തിലെ ഒരു താലൂക്ക്
* പെരിന്തൽമണ്ണ റവന്യൂ ഡിവിഷൻ,  കേരളത്തിലെ ഒരു റവന്യൂ ഡിവിഷൻ
*പെരിന്തൽമണ്ണ നിയമസഭാമണ്ഡലം, ഒരു നിയമസഭാ നിയോജക മണ്ഡലം 

പെരും തല്ല് നടന്ന മണ്ണ് ആണ് പിൽകാലത്ത് പെരിന്തൽമണ്ണ ആയത്
കെമിസ്ട്രി (ചലച്ചിത്രം)

2009ൽ വിജി തമ്പി സംവിധാനം ചെയ്ത ഒരു മലയാള ഹൊറർ ചലച്ചിത്രമാണ് "കെമിസ്ട്രി" ശരണ്യ മോഹൻ, ശില്പ ബാല,മുകേഷ്, എന്നിവർ കേന്ദ്ര കഥാപാത്രമായി എത്തുന്നു. 2008ൽ അമ്പലപ്പുഴ നടന്ന മൂന്ന് സ്കൂൾ വിദ്യാർഥിനികൾ ആത്മഹത്യ ചെയ്ത സംഭവം ആണ് സിനിമയുടെ ഇതിവൃത്തം.

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
കേരളത്തിലെ മുനിസിപ്പൽ കോർപ്പറേഷനുകളുടെ പട്ടിക

കേരളത്തിൽ 2015-ൽ നിലവിലുണ്ടായിരുന്ന 14 റവന്യൂ ജില്ലകളെ 6 മുനിസിപ്പൽ കോർപ്പറേഷനുകൾ, 87 മുനിസിപ്പാലിറ്റികൾ, 941 ഗ്രാമ പഞ്ചായത്തുകൾ എന്നിങ്ങനെ വിഭജിക്കുകയുണ്ടായി. 
{
 "type": "ExternalData",
 "service": "geoshape",
 "properties": {
  "fill": "#32CD32",
  "stroke": "#0000ff",
  "stroke-width": 2
 },
 "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P31 wd:Q6936225. # is a district\n?id wdt:P361 wd:Q17069989.\nSERVICE wikibase:label { bd:serviceParam wikibase:language 'en'.\n?id rdfs:label ?idLabel .\n}\n}"}


## ചരിത്രം
കേരളത്തിൽ നഗരസഭകൾക്കു തുടക്കമിട്ടത് 17-ആം നൂറ്റാണ്ടിൽ ഡച്ച് മലബാർ ഫോർട്ട് കൊച്ചി മുനിസിപ്പാലിറ്റി സ്ഥാപിച്ചതോടെയാണ്. 1664-ൽ ഡച്ച് മലബാർ ഫോർട്ട് കൊച്ചി മുനിസിപ്പാലിറ്റി സ്ഥാപിച്ചതോടെ, ഇന്ത്യൻ ഉപഭൂഖണ്ഡത്തിലെ ആദ്യത്തെ മുനിസിപ്പാലിറ്റിയായി അത് മാറുകയും, പതിനെട്ടാം നൂറ്റാണ്ടിൽ ഡച്ച് അധികാരം ദുർബലമായപ്പോൾ അത് പിരിച്ചുവിടപ്പെടുകയും ചെയ്തു. എങ്കിലും, 1866-ൽ സംസ്ഥാനത്തിൽ ആദ്യമായി ആധുനിക മുനിസിപ്പാലിറ്റികൾ മലബാർ ജില്ലയിൽ രൂപീകരിക്കപ്പെട്ടു. ആ വർഷം തന്നെ ഫോർട്ട് കൊച്ചി മുനിസിപ്പാലിറ്റി പുന:സ്ഥാപിക്കപ്പെടുകയും ചെയ്തു. 1956 വരെ മലബാർ ജില്ലയുടെ ഭാഗമായിരുന്ന കണ്ണൂർ, തലശ്ശേരി, കോഴിക്കോട്, പാലക്കാട്, ഫോർട്ട് കൊച്ചി, എന്നിവ ബ്രിട്ടീഷ് സാമ്രാജ്യത്തിന്റെ 1865ലെ മദ്രാസ് ആക്ട് (1850-ലെ പട്ടണ നിയമ പുരോഗതികൾക്കായുള്ള ഭേദഗതി)   പ്രകാരം ആദ്യത്തെ ആധുനിക മുനിസിപ്പാലിറ്റികളായി 1866 നവംബർ 1-നു രൂപീകരിക്കപ്പെട്ടു. തിരുവനന്തപുരം മുനിസിപ്പാലിറ്റി നിലവിൽ വന്നത് 1920-ലാണ്. രണ്ട് പതിറ്റാണ്ടുകൾക്ക് ശേഷം, 1940 ഒക്ടോബർ 30-നു, ശ്രീ ചിത്തിര തിരുനാളിന്റെ ഭരണകാലത്താണു തിരുവനന്തപുരം മുനിസിപ്പാലിറ്റി കോർപ്പറേഷനായി പരിവർത്തനം ചെയ്യപ്പെട്ടതും, ഇത് കേരളത്തിലെ ഏറ്റവും പഴയ മുനിസിപ്പൽ കോർപ്പറേഷനായി മാറിയതും. ഇന്ത്യയുടെ സ്വാതന്ത്ര്യ ലഭ്ധിക്ക് ശേഷം രൂപീകരിക്കപ്പെട്ടതും, സംസ്ഥാനത്തെ രണ്ടാമത്തെ ഏറ്റവും പഴയ മുനിസിപ്പൽ കോർപ്പറേഷനായതും 1962-ൽ സ്ഥാപിതമായ കോഴിക്കോട് മുനിസിപ്പൽ കോർപ്പറേഷനാണ്.

## മുനിസിപ്പൽ കോർപ്പറേഷനുകൾ
കേരളത്തിൽ ആറു മുനിസിപ്പൽ കോർപ്പറേഷനുകളാണുള്ളത്. അവയിൽ തെക്കൻ കേരളത്തിൽ രണ്ടും, മധ്യ കേരളത്തിൽ രണ്ടും, വടക്കൻ കേരളത്തിൽ രണ്ടുമാണുള്ളത്.

## നിർദ്ദിഷ്ട മുനിസിപ്പൽ കോർപ്പറേഷനുകൾ
* ആലപ്പുഴ
* കോട്ടയം
* പാലക്കാട്
* മലപ്പുറം

## ഇതും കാണുക
* കേരളത്തിലെ താലൂക്കുകൾ
* കേരളത്തിലെ മുനിസിപ്പാലിറ്റികൾ

## അവലംബം
 

* 

## ഉറവിടങ്ങൾ
* കേരള സർക്കാർ
* കേരളത്തിലെ കോർപ്പറേഷനുകളുടെയും മുനിസിപ്പാലിറ്റികളുടെയും പട്ടിക – www.c4civil.com 
* കേരളം ഒറ്റനോട്ടത്തിൽ
* തദ്ദേശ സ്വയംഭരണ വകുപ്പ്, കേരള സർക്കാർ

വർഗ്ഗം:കേരളത്തിലെ മുനിസിപ്പൽ കോർപ്പറേഷനുകൾ
വർഗ്ഗം:ഇന്ത്യയിലെ മുനിസിപ്പൽ കോർപ്പറേഷനുകൾ
സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം

സുരക്ഷയിൽ പ്രത്യേകം ശ്രദ്ധ കേന്ദ്രീകരിക്കുന്ന ഓപ്പറേറ്റിംഗ് സിസ്റ്റങ്ങളുടെ പട്ടികയാണ്. സുരക്ഷാ മൂല്യനിർണ്ണയം നടത്തിയ ഓപ്പറേറ്റിംഗ് സിസ്റ്റങ്ങൾ ഓഡിറ്റിംഗ് ഓർഗനൈസേഷനുകൾ സാക്ഷ്യപ്പെടുത്തുന്നു, അവ നിർദ്ദിഷ്ട സുരക്ഷാ മാനദണ്ഡങ്ങൾ പാലിക്കുന്നുവെന്ന് ഉറപ്പാക്കുന്നു. വിശ്വസനീയമായ ഓപ്പറേറ്റിംഗ് സിസ്റ്റങ്ങൾ മൾട്ടി ലെവൽ സുരക്ഷയെ പിന്തുണയ്ക്കുകയും കൃത്യത തെളിയിക്കുകയും വിശ്വാസ്യതയ്ക്കായി പ്രത്യേക ആവശ്യകതകൾ നിറവേറ്റുകയും ചെയ്യുന്നു.
## ലിനക്സ്

### ആൻഡ്രോയിഡ് അടിസ്ഥാനമാക്കിയുള്ളത്

*സ്വകാര്യത, സുരക്ഷ, പ്രവേശനക്ഷമത എന്നിവയ്ക്കായി രൂപകൽപ്പന ചെയ്തിട്ടുള്ളതാണ് കെയ്ലക്സ്ഒഎസ്(CalyxOS).
*സ്വകാര്യതയും സുരക്ഷയും വർദ്ധിപ്പിക്കാൻ രൂപകല്പന ചെയ്ത ലീനിയേജ് ഓഎസ്-ന്റെ (LineageOS) ഒരു ഫോർക്ക് ആണ് ഡൈവെസ്റ്റ്ഒഎസ്(DivestOS).
*തിരഞ്ഞെടുത്ത ഗൂഗിൾ പിക്സൽ സ്‌മാർട്ട്‌ഫോണുകൾക്കും ടാബ്‌ലെറ്റുകൾക്കുമുള്ള സ്വകാര്യതയും സുരക്ഷയും കേന്ദ്രീകരിച്ചുള്ള മൊബൈൽ ഓപ്പറേറ്റിംഗ് സിസ്റ്റമാണ് ഗ്രാഫീൻഒഎസ്(GrapheneOS).
*കാലി നെറ്റ്ഹണ്ടർ(Kali NetHunter) കാലി ലിനക്സ്(Kali Linux) അടിസ്ഥാനമാക്കിയുള്ള ഒരു മൊബൈൽ പെനട്രേഷൻ ടെസ്റ്റിംഗ് പ്ലാറ്റ്‌ഫോമാണ്.
### ആർച്ച്-അടിസ്ഥാനമാക്കിയുള്ളത്

*ധാരാളം സുരക്ഷാ ഉപകരണങ്ങൾ നൽകുന്ന ഒരു പെനട്രേഷൻ ടെസ്റ്റിംഗ് ഡിസ്ട്രിബ്യുഷനാണ് ബ്ലാക്ക്ആർച്ച്(BlackArch).
### ഡെബിയൻ അടിസ്ഥാനമാക്കിയുള്ളത്

*ഡിജിറ്റൽ ഫോറൻസിക്‌സിനും പെനട്രേഷൻ ടെസ്റ്റിംഗിനും വേണ്ടിയാണ് കാലി ലിനക്സ് രൂപകൽപ്പന ചെയ്‌തിരിക്കുന്നത്.
*പെനട്രേഷൻ ടെസ്റ്റിംഗ്, വൾനറബിലിറ്റി വിലയിരുത്തൽ, ലഘൂകരണം, കമ്പ്യൂട്ടർ ഫോറൻസിക്‌സ്, അനോണിമസ് വെബ് ബ്രൗസിംഗ് എന്നിവയ്‌ക്കായി രൂപകൽപ്പന ചെയ്‌തതാണ് പാരറ്റ് ഒഎസിന്റെ സുരക്ഷാ പതിപ്പ്.
*ടെയിൽസ് അനോണിമിറ്റിക്കായി രൂപകൽപ്പന ചെയ്‌തിരിക്കുന്നു, അതായത് ഓൺലൈനിൽ മറഞ്ഞിരിക്കാനും തിരിച്ചറിയപ്പെടാതിരിക്കാനും ഇത് ഉപയോക്താക്കളെ സഹായിക്കുന്നു. 
*മികച്ച സ്വകാര്യതയ്ക്കും അജ്ഞാതമായിരിക്കാനും വേണ്ടി എല്ലാ ഓൺലൈൻ പ്രവർത്തനങ്ങളും ടോറിലൂടെ നടക്കുന്നുണ്ടെന്ന് ഉറപ്പാക്കാൻ വോനിക്സ്(Whonix) രണ്ട് വെർച്വൽ മെഷീനുകൾ ഉപയോഗിക്കുന്നു.
### ജെന്റു അടിസ്ഥാനമാക്കിയുള്ളത്

*പെൻറൂ ഒരു ലൈവ് സിഡിയും ലൈവ് യുഎസ്‌ബിയുമാണ് പെനട്രേഷൻ ടെസ്റ്റിംഗിനും സുരക്ഷാ വിലയിരുത്തലിനും വേണ്ടി രൂപകൽപ്പന ചെയ്തിരിക്കുന്നത്.
### മറ്റ് ലിനക്സ് വിതരണങ്ങൾ
*ആൽപൈൻ ലിനക്സ് ചെറുതും ലളിതവും സുരക്ഷിതവുമായ ഒരു ഓപ്പറേറ്റിംഗ് സിസ്റ്റമാണ്.മികച്ച കാര്യക്ഷമതയ്ക്കും സുരക്ഷയ്ക്കും കൂടുതൽ സാധാരണമായവയുമായി താരതമ്യപ്പെടുത്തുമ്പോൾ ഇത് വ്യത്യസ്ത ടൂളുകൾ (musl, BusyBox, OpenRC) ഉപയോഗിക്കുന്നു.
*ഫെഡോറ സിൽവർബ്ലൂ ഒരു ഡെസ്‌ക്‌ടോപ്പ് ഓപ്പറേറ്റിംഗ് സിസ്റ്റമാണ്, അത് ഇൻസ്റ്റാൾ ചെയ്യുന്ന എല്ലാവർക്കും അത് ഒരേ പോലെ തന്നെ നിലനിൽക്കും. ഒരേ പതിപ്പിന്റെ എല്ലാ ഇൻസ്റ്റാളേഷനുകളിലും സ്ഥിരത ഉറപ്പാക്കിക്കുന്നതിനാൽ നിങ്ങൾ ഇത് ഉപയോഗിക്കുമ്പോൾ മാറ്റമില്ലാതെ തുടരുന്നു.
## ബിഎസ്ഡി

*പോർട്ടബിലിറ്റി, സ്റ്റാൻഡേർഡൈസേഷൻ, കൃത്യത, സജീവമായ സുരക്ഷ, സംയോജിത ക്രിപ്റ്റോഗ്രഫി എന്നിവയ്ക്ക് ഊന്നൽ നൽകുന്ന ഒരു യുണിക്സ് പോലുള്ള ഓപ്പറേറ്റിംഗ് സിസ്റ്റമാണ് ഓപ്പൺ ബി. എസ്. ഡി(OpenBSD)
## സെൻ
ഐസൊലേഷനിലൂടെ സുരക്ഷിതത്വം നൽകാനാണ് ക്യൂബ്സ് ഒഎസ് ലക്ഷ്യമിടുന്നത്. വിർച്ച്വലൈസേഷൻ സാങ്കേതികവിദ്യ ഉപയോഗിച്ചാണ് ഐസൊലേഷൻ നൽകുന്നത്.സുരക്ഷിതമായ വെർച്വൽ മെഷീനുകളായി ആപ്ലിക്കേഷനുകളെ വിഭജിക്കുവാൻ ഇത് അനുവദിക്കുന്നു.

## അവലംബം
വിളക്കാട്ടം

ഗോവയിലെ കർഷക സമൂഹങ്ങൾ അവതരിപ്പിച്ചു പോരുന്ന പ്രശസ്തമായ നൃത്തങ്ങളിലൊന്നായ വിളക്ക് നൃത്തം (lamp dance) "ദിവ്യം നാച്ച്" ന്റെ കേരളീയ രൂപമാണ് വിളക്കാട്ടം. 
   നൃത്തത്തിൽ ഉപയോഗിക്കുന്ന പിച്ചള വിളക്കുകളിൽ (നിലവിളക്ക്)നിന്നാണ് ഈ നൃത്തത്തിന് ഈ പേര് ലഭിച്ചത്.സംഘമായാണ് ഈ നൃത്തം അവതരിപ്പിക്കുന്നത്.അംഗങ്ങളുടെയും ചലനങ്ങളുടെ യോജിപ്പ് പ്രധാനമാണ്.ഈ നൃത്തത്തിൽ ഉപയോഗിച്ചിരിക്കുന്ന വിളക്ക് പരമ്പരാഗത കരകൗശലത്തെ പ്രതിനിധീകരിക്കുന്നു.
  വിളക്ക് നൃത്തത്തിന്റെ പ്രകടനം
   വിളക്ക് നൃത്തം ഒരു കൂട്ടമായി അവതരിപ്പിക്കുന്നു. സ്ത്രീകളും പുരുഷന്മാരും ഇത് പരിശീലിക്കുന്നു. നർത്തകർ മെല്ലെ നൃത്തം ചെയ്യുന്ന ചലനത്തിൽ മുഴുകുന്നു, തലയിൽ കത്തുന്ന തിരികൾ (ദിവ്ലി) വെച്ചു വിളക്കുകൾ ബാലൻസ് ചെയ്യുന്നു.വിളക്ക് തലയിൽ ബാലൻസ് ചെയ്യുന്നതിന് കൃത്യമായ ശിക്ഷണം അത്യാവശ്യമാണ്. ബാലൻസിങ്ങിന്
നല്ല നിയന്ത്രണവും സ്വയം അച്ചടക്കവും ആവശ്യമാണ്. അവതാരകർ അവരുടെ പ്രകടനത്തിൽ ഉയർന്ന വൈദഗ്ധ്യം  ഉള്ളവരായിരിക്കണം.പരമ്പരാഗത വാദ്യങ്ങളുടേയും പാട്ടുകളുടെ താളവുമായി പൊരുത്തപ്പെടുന്ന അതിമനോഹരമായ കാൽപ്പാടുകൾ കണ്ണഞ്ചിപ്പിക്കുന്നതാണ്.പരമ്പരാഗത പാട്ടുകൾക്ക് പകരം ഭക്തി ഗീതങ്ങളാണ് ഉപയോഗിക്കുന്നത്. 

 വിളക്ക് നൃത്തത്തിന്റെ വേഷം
നർത്തകർ സാധാരണയായി സാരി പോലുള്ള വസ്ത്രങ്ങൾ ധരിക്കുന്നു. ഗ്രൂപ്പുകളും പ്രകടനങ്ങളും അനുസരിച്ച് സാരി ധരിക്കുന്നതിനുള്ള നിയമം വ്യത്യാസപ്പെടുന്നു. ക്ലാസിക്കൽ, സെമി ക്ലാസിക്കൽ ഡ്രസ്സുകളും 
 വളകളും കമ്മലും നെക്ലേസുകളും,ചിലങ്ക
പോലുള്ള ആഭരണങ്ങളും സ്ത്രീകൾ ധരിക്കുന്നു.
   ക്ഷേത്രങ്ങളോടനുബന്ധിച്ചാണ് പ്രധാനമായും വിളക്കാട്ടം ചെയ്തു പോരുന്നത്. അതുകൊണ്ടു തന്നെ ഋതുമതിയായ സ്ത്രീകൾ വിളക്ക് തൊടുകയോ നൃത്തം ചെയ്യുകയോ ചെയ്യാറില്ല.
കേരളത്തിലെ തുറമുഖങ്ങൾ

ദക്ഷിണേന്ത്യൻ സംസ്ഥാനമായ കേരളത്തിന് ഏകദേശം 590 കി.മീ. കടൽത്തീരമുണ്ട്.  സംസ്ഥാനത്ത് രണ്ട് പ്രധാന തുറമുഖങ്ങളും ഏഴു ഇടനില തുറമുഖങ്ങളും പന്ത്രണ്ട് ചെറുകിട തുറമുഖങ്ങളും ഉണ്ട്.
വലത്ത്‌|ലഘുചിത്രം| കൊച്ചി തുറമുഖം
[വലത്ത്‌|ലഘുചിത്രം| [മാപ്പിള ബേ|കണ്ണൂർ തുറമുഖം (കണ്ണൂർ)]]
[വലത്ത്‌|ലഘുചിത്രം| [തങ്കശ്ശേരി വിളക്കുമാടം|തങ്കശ്ശേരി ലൈറ്റ് ഹൗസിൽ നിന്ന് നോക്കിയാൽ കൊല്ലം തുറമുഖം]]
വലത്ത്‌|ലഘുചിത്രം| കൊയിലാണ്ടി തുറമുഖം
തിരുവനന്തപുരത്തെ വിഴിഞ്ഞം അന്താരാഷ്ട്ര തുറമുഖമാണ് ഇന്ത്യയിലെ ആദ്യത്തെ ആഴക്കടൽ മെഗാ കണ്ടെയ്നർ ട്രാൻഷിപ്മെന്റ് തുറമുഖം. അന്താരാഷ്ട്ര കിഴക്ക്-പടിഞ്ഞാറൻ കടൽ ഗതാഗത പാതയിൽ നിന്നും വെറും പത്തു നോട്ടിക്കൽ മൈൽ മാത്രം അകലെ സ്ഥിതി ചെയ്യുന്ന ഈ തുറമുഖം, ഇരുപതു മീറ്റർ സ്വാഭാവിക ആഴമുള്ള ഗ്രീൻഫീൽഡും, സർവ കാലാവസ്ഥാനുയോജ്യവും, വിവിധോദ്ദേശ്യപരവും ആയ ഒരു തുറമുഖമാണ്. ശ്രദ്ദേയമായി, ഇന്ത്യയിലെ ആദ്യത്തെ ഓട്ടോമേറ്റഡ് തുറമുഖം എന്ന ബഹുമതിയും, ഒരു അന്താരാഷ്ട്ര കടൽ ഗതാഗത പാതയോട് ചേർന്നുള്ള രാജ്യത്തെ ഏക തുറമുഖം എന്ന പ്രത്യേകതയും ഇതിനുണ്ട്. അൾട്രാ വലുപ്പമുള്ള കണ്ടെയ്നർ കപ്പലുകൾ ഉൾപ്പടെ ലോകത്തിലെ ഏറ്റവും വലിയ ചരക്കുകപ്പലുകളെ വരെ ഉൾക്കൊള്ളാൻ കഴിവുള്ള ഒരു ബഹുമുഖ സൗകര്യമാണു വിഴിഞ്ഞം അന്താരാഷ്ട്ര തുറമുഖം. ഈ തുറമുഖം പൂർണ്ണമായി പൂർത്തിയാകുമ്പോൾ, ഇന്ത്യയിലെ കണ്ടെയ്നർ ട്രാൻഷിപ്മെന്റ് ആവശ്യങ്ങളുടെ 75 ശതമാനവും നിറവേറ്റാൻ കെല്പുള്ളതാവും. നിലവിൽ ഈ ആവശ്യങ്ങൾ കൈകാര്യം ചെയ്യുന്ന തുറമുഖങ്ങൾ ദുബായ്, കൊളംബോ, സിംഗപ്പൂർ, എന്നിവിടങ്ങളിലാണ്.

കേരളത്തിലെ പ്രധാന തുറമുഖങ്ങളിൽ ഒന്നാണ് ഏത് കാലാവസ്ഥയിലും പ്രവർത്തിക്കുന്ന പ്രകൃതിദത്ത തുറമുഖമായ കൊച്ചി തുറമുഖം. ഇത് ഇന്ത്യയിലെ ഏറ്റവും വലിയ വാണിജ്യ തുറമുഖങ്ങളിൽ ഒന്നും, അന്താരാഷ്ട്ര കടൽ ഗതാഗത പാതകൾക്ക് വളരെ അടുത്തുള്ളതും, കപ്പലുകൾക്ക് ഡോക്ക് ചെയ്യാൻ അത്യധികം സുരക്ഷിതത്വമുള്ളതുമായ ഒരു തുറമുഖമാണ്. കൊച്ചി ഇന്ത്യയിലെ ഏക കണ്ടെയ്നർ ട്രാൻഷിപ്മെന്റ് ടെർമിനൽ സൗകര്യമുള്ളതും, കപ്പലുകളുടെ നിർമ്മാണത്തിനും അറ്റകുറ്റപ്പണികൾക്കുള്ള ഇന്ത്യയിലെ ഏറ്റവും വലിയ കപ്പൽശാലയുള്ളതും, ദ്രാവക പ്രകൃതി വാതക ടെർമിനൽ, കൊച്ചി എണ്ണ ശുദ്ധീകരണശാലകളുടെ എണ്ണ ടെർമിനൽ, ഇന്ത്യയിലെ ഏക യാച്ച്-ടോട്ടറുകൾക്കുള്ള മറീന, തുടങ്ങിയ സൗകര്യങ്ങളുള്ളതുമായ ഇന്ത്യയിലെ സമുദ്ര വാണിജ്യത്തിന്റെ ഒരു പ്രധാന കേന്ദ്രമാണ്.

ബേപ്പൂർ തുറമുഖമാണ് സംസ്ഥാനത്തെ പ്രധാന തുറമുഖങ്ങളല്ലാത്ത ഭൂരിഭാഗം കപ്പൽ ഗതാഗതവും കൈകാര്യം ചെയ്യുന്നത്. ഇത് കാർഗോ, പാസഞ്ചർ സേവനങ്ങളുള്ള ഒരു തുറമുഖമാണ്.

നീണ്ടകര തുറമുഖം ഏഷ്യൻ ഭൂഖണ്ഡത്തിലെ ഏറ്റവും വലിയ തുറമുഖമാണ്.

## അവലംബം
 

* 

## പുറം കണ്ണികൾ
* കേരളത്തിലെ തുറമുഖങ്ങൾ 

വർഗ്ഗം:കേരളത്തിലെ തുറമുഖങ്ങൾ
സുഗന്ധ ശക്തിപീഠം

ബംഗ്ലാദേശിലെ  ഒരു ശക്തിപീഠമാണ് **സുഗന്ധ ശക്തിപീഠം** ( *Sugandha Shaktipeeth*, ). സുനന്ദ ദേവിയുടെ ക്ഷേത്രമായ ഇത് ബാരിസാൽ നിന്നും പതിനാറ് കിലോമീറ്റർ വടക്കായി ശിഖർപൂറിൽ സ്ഥിതി ചെയ്യുന്നു ..സതിയുടെ മൂക്ക് പതിച്ച സ്ഥലം ഇവിടെയാണ് എന്നാണ് ഐതിഹ്യം. ഇവിടെ ശക്തി, സുഗന്ധ ദേവിയായും  കാലഭൈരവൻ ത്രയംബക് രൂപത്തിലുമായും നിലകൊള്ളുന്നുബ്രഹ്മാവ്, വിഷ്ണു, ശിവൻ, കാർത്തികേയൻ , ഗണപതി എന്നീ ഉപദേവന്മാരുടെ വിഗ്രഹങ്ങളും ഈ ക്ഷേത്രത്തിൽ പ്രതിഷ്ഠിക്കപ്പെട്ടിട്ടുണ്ട്. ശിവ ചതുർദശി, നവരാത്രി, ജന്മാഷ്ടമി, ദുർഗ്ഗാ പൂജ, കാളീ പൂജ എന്നിവ ഇവിടത്തെ പ്രധാന ഉൽസവങ്ങളിൽ ചിലതാണ്

## ചരിത്രം
സുഗന്ധ നദിയുടെ സമീപമായാണ് ബംഗാളി വാസ്തുവിദ്യയിൽ പണി തീർത്ത സുഗന്ധ ശക്തിപീഠം സ്ഥിതി ചെയ്യുന്നത് . പന്ത്രണ്ടാം നൂറ്റാണ്ടിൽ നിർമ്മിക്കപ്പെട്ട ഈ ക്ഷേത്രം പതിനാറാം നൂറ്റാണ്ടിൽ മുഗളരുടെ കാലത്ത് തകർക്കപ്പെട്ടു. ഇന്ന് നിലവിലുള്ള ക്ഷേത്രം പതിനെട്ടാം നൂറ്റാണ്ടിൽ നിർമ്മിക്കപ്പെട്ടതാണ്. ചുവന്ന ഇഷ്ടികകൾ ഈ ക്ഷേത്രത്തിന്റെ നിർമ്മാണത്തിന് ഉപയോഗിച്ചിട്ടുണ്ട്. പ്രധാന മണ്ഡപം കോൺ ആകൃതിയിലാണ്ഈ ക്ഷേത്രത്തിലെ യഥാർത്ഥ വിഗ്രഹം മോഷ്ടിക്കപ്പെട്ടെങ്കിലും പിന്നീട് ബുദ്ധമത സമ്പ്രദായവുമായി ബന്ധപ്പെട്ടതായി കരുതപ്പെടുന്ന പുതിയ വിഗ്രഹം സ്ഥാപിക്കപ്പെട്ടു. ഭാരത് ചന്ദ്ര റായ് രചിച്ച അന്നദാമംഗൾ എന്ന കാവ്യത്തിൽ നിന്നുമാണ് ക്ഷേത്രത്തിനു സുഗന്ധ ശക്തിപീഠം എന്ന പേർ ലഭിച്ചത്, ഉഗ്രതാരാ ദേവിയുടെ വിഗ്രഹമാണ് ഇപ്പോൾ ഇവിടെയുള്ളത്

## ശക്തി പീഠം

ദക്ഷയാഗവും തുടർന്ന് യജ്ഞഭൂമിയിൽ വെച്ച് തന്റെ യോഗശക്തിയിൽ നിന്നുദ്ഭവിച്ച അഗ്നിയിൽ സതി പ്രാണത്യാഗം ചെയ്തതും സംബന്ധിച്ച ഐതിഹ്യങ്ങൾ സംസ്കൃത സാഹിത്യത്തിലും ഹൈന്ദവ സംസ്കാരത്തിലും ഗണ്യമായ സ്വാധീനം ചെലുത്തിയിട്ടുണ്ട്. ശക്തി പീഠങ്ങൾ സ്ഥാപിക്കപ്പെട്ടതിന്റെ പിന്നിലെ ഐതിഹ്യമായ ഈ സംഭവങ്ങൾ ശാക്തേയാരാധന പോഷിപ്പിക്കുകയുണ്ടായി. സതീദേവിയുടെ സ്ഥാനത്ത് പാർവതി അവതരിച്ച് ശിവനെ ഗൃഹസ്താശ്രമിയാക്കിയതും ഗണപതി, സുബ്രഹ്മണ്യൻ  എന്നീ അവതാരങ്ങളുടെ ആവിർഭാവവും ദക്ഷയാഗത്തിന്റെ പരിണാമങ്ങളാണ്. സതിയുടെ നിഷ്പ്രാണ ശരീരം കണ്ട് വികാരാധീതനായ ശിവൻ സതിയുടെ ശരീരവും കയ്യിലേന്തി സഞ്ചരിക്കുവാൻ തുടങ്ങി. ഭഗവാൻ വിഷ്ണു ശിവനെ തന്റെ ദുഃഖത്തിൽ നിന്നും മോചിപ്പിക്കുന്നതിനായി സുദർശനചക്രം കൊണ്ട് സതിയുടെ ശരീരത്തെ ഖണ്ഡിച്ചു. സതിയുടെ ശരീരത്തിന്റെ വിവിധ ഖണ്ഡങ്ങൾ ഭൂമിയുടെ പലഭാഗങ്ങളിലായി പതിച്ചു. ഇവയാണ് പിൽക്കാലത്ത് ആദിശക്തിപീഠങ്ങളായ് അറിയപ്പെട്ടത്. ഇന്ത്യൻ ഉപഭൂഖണ്ഡത്തിന്റെ വിവിധ ഭാഗങ്ങളിൽ ശക്തിപീഠങ്ങൾ സ്ഥിതി ചെയ്യുന്നു. സംസ്കൃതത്തിലെ അക്ഷരമാലയിലെ 51 അക്ഷരങ്ങളുമായി ബന്ധിപ്പിക്കുന്ന 51 ശക്തിപീഠങ്ങളുണ്ട്. ഓരോ ക്ഷേത്രത്തിലും ശക്തിയുടെയും കാലഭൈരവന്റെയും പ്രതിഷ്ഠകളുണ്ട്. മിക്കവാറും ഓരോ ക്ഷേത്രവും ആ ക്ഷേത്രത്തിലെ ശക്തിക്കും കാലഭൈരവനുമായി വ്യത്യസ്ത പേരുകളാൽ ബന്ധപ്പെടുത്തിയിരിക്കുന്നു. ശക്തിപീഠങ്ങളുടെ സംരക്ഷണാർഥമാമാണ് പരമശിവൻ രൗദ്രമായ കാലഭൈരവന്റെ രൂപത്തിൽ ഓരോ ശക്തിപീഠങ്ങളിലും സ്ഥിതിചെയ്യുന്നത് എന്നാണ് വിശ്വാസം. നവരാത്രി ദിവസം ഭക്തർ ഇവിടങ്ങളിൽ ആരാധന നടത്തിവരുന്നു

## എത്തിച്ചേരുവാൻ
180 കിലോമീറ്ററോളം അകലെയുള്ള ധാക്ക വിമാനത്താവളമാണ് ഇതിനടുത്ത പ്രധാന അന്താരാഷ്ട്ര വിമാനത്താവളം. ബിമാൻ ബംഗ്ലാദേശ്, നോവോ എയർ, യു.എസ്-ബംഗ്ലാ എയർലൈൻസ് എന്നിവ ബാരിസാലിൽ സ്ഥിതിചെയ്യുന്ന പ്രാദേശിക വിമാനത്താവളത്തെ ധാക്കയുമായി ബന്ധിപ്പിക്കുന്നു. ധാക്കയിൽ നിന്നും പടുവാഖാലി വരെ പോകുന്ന എൻ. 8 ദേശീയപാത ബാരിസാലിൽക്കൂടെ കടന്ന് പോകുന്നു . ഏറ്റവും അടുത്ത തീവണ്ടീ നിലയം എട്ട് കിലോമീറ്റർ അകലെ സ്ഥിതി ചെയ്യുന്ന ഝാലോകടി തീവണ്ടീ നിലയം ആണ് .
## അവലംബം

വർഗ്ഗം:ദേവീക്ഷേത്രങ്ങൾ
വിക്കിബേസ്

വിക്കിബേസ് എന്നത് ഒരു സെൻട്രൽ റിപ്പോസിറ്ററിയിൽ വേർഷൻ ചെയ്ത സെമി-സ്ട്രക്ചേർഡ് ഡാറ്റയുമായി പ്രവർത്തിക്കുന്നതിനുള്ള മീഡിയവിക്കി എക്സ്റ്റൻഷനുകളുടെ ഒരു കൂട്ടമാണ് . മീഡിയവിക്കിയിൽ സാധാരണയായി ഉപയോഗിക്കുന്ന വിക്കിടെക്‌സ്റ്റിന്റെ ഘടനയില്ലാത്ത ഡാറ്റയ്ക്ക് പകരം ഇത് JSON അടിസ്ഥാനമാക്കിയുള്ളതാണ് . വിക്കിബേസ് റിപ്പോസിറ്ററി , ഡാറ്റ സംഭരിക്കുന്നതിനും കൈകാര്യം ചെയ്യുന്നതിനുമുള്ള ഒരു വിപുലീകരണം, വിക്കിബേസ് ശേഖരണത്തിൽ നിന്ന് ഘടനാപരമായ ഡാറ്റ വീണ്ടെടുക്കുന്നതിനും ഉൾച്ചേർക്കുന്നതിനും അനുവദിക്കുന്ന വിക്കിബേസ് ക്ലയന്റ് എന്നിവയാണ് ഇതിന്റെ പ്രാഥമിക ഘടകങ്ങൾ . ഇത് വിക്കിഡാറ്റ വികസിപ്പിച്ചതും ഉപയോഗിക്കുന്നു.

## ബാഹ്യ ലിങ്കുകൾ
* 
*
*

## അവലംബം
പത്താം അദ്ധ്യായം

പി കെ രാധാകൃഷ്ണൻ സംവിധാനം ചെയ്ത് എ കെ ഷെയ്ക് നാസർ നിർമ്മിച്ച 1979 ലെ ഇന്ത്യൻ മലയാള ചിത്രമാണ് ***പത്താം അദ്ധ്യായം*** . മധു, മുരളി, സുചിത്ര എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് മോഹൻ സിതാര ആണ് .    ഏഴാച്ചേരി രാമചന്ദ്രൻ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:ഏഴാച്ചേരി രാമചന്ദ്രൻ
*ഈണം:  മോഹൻ സിതാര

	
## അവലംബം

## പുറംകണ്ണികൾ
*  
* 

വർഗ്ഗം:2000-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മോഹൻ സിതാര സംഗീതം നൽകിയ ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
മലപ്പുറം ഹാജി മഹാനായ ജോജി

1994-ൽ പുറത്തിറങ്ങിയ തുളസിദാസ് സംവിധാനം ചെയ്‌തതും ബാബു ജി. നായരുടെ കഥയിൽ നിന്ന് രാജൻ കിരിയത്ത്, വിനു കിരിയത്ത് എന്നിവർ തിരക്കഥയും സംഭാഷണവും രചിച്ചതുമായ ഒരു  മലയാളം ഹാസ്യ ചലച്ചിത്ര മാണ് ***മലപ്പുറം ഹാജി മഹാനായ ജോജി***   ബിച്ചു തിരുമല ഗാനങ്ങൾ എഴുതി . മുകേഷ്, സിദ്ദിഖ്, മധു, ജഗതി ശ്രീകുമാർ, മാതു എന്നിവരാണ് ചിത്രത്തിലെ അഭിനേതാക്കൾ.  ജോൺസൺ ആണ് ചിത്രത്തിന്റെ സംഗീതം ഒരുക്കിയത്. ഈ ചിത്രം തമിഴിൽ *രാമൻ അബ്ദുള്ള* (1997), തെലുങ്കിൽ *ഗോൽമാൽ* (2003) എന്ന പേരിൽ പുനർനിർമ്മിക്കപ്പെട്ടു.  ജഗതി ശ്രീകുമാറിന്റെ കഥാപാത്രം ചിത്രീകരിക്കുന്ന രംഗം *പൂവേ ഉനക്കാഗയിൽ* (1996) ആർ എസ് ശിവജിയുടെ കഥാപാത്രത്തെ കുത്തിക്കൊല്ലുന്നതാണ് കാണിച്ചത്. 

## പ്ലോട്ട്
മുസ്ലീമായ കുഞ്ഞാലിക്കുട്ടിക്ക് ദുബായിലേക്കുള്ള വിസയും പിതാവിന്റെ സുഹൃത്തായ മലപ്പുറം ഹാജിയാർ മലപ്പുറത്ത് നടത്തുന്ന സ്കൂളിൽ ജോലി വാഗ്ദാനവും ഒരേ സമയം ലഭിക്കുന്നു. പിതാവ് അവനെ ദുബായിലേക്ക് പോകാൻ അനുവദിക്കില്ല, അധ്യാപക ജോലി ഏറ്റെടുക്കാൻ ആഗ്രഹിക്കുന്നു. അങ്ങനെ കുഞ്ഞാലിക്കുട്ടി തന്റെ സുഹൃത്തായ ജോജിയെ അവന്റെ സ്ഥാനത്ത് സ്‌കൂളിലേക്ക് അയച്ചു, മാതാപിതാക്കളറിയാതെ ദുബായിലേക്ക് പോകുന്നു.

മലപ്പുറം ഹാജിയാർ ധീരനും മതവിശ്വാസിയുമാണ്. അതിനാൽ ആളുകൾ അവനെ ഭയബഹുമാനത്തോടെ സമീപിക്കുന്നു. കുഞ്ഞാലിക്കുട്ടിയുടെ അപരനായി ജീവിക്കുമ്പോൾ സ്വന്തം വ്യക്തിത്വം മറച്ചുവെക്കേണ്ടിവരുമെന്ന് ഹാജിയാരുടെ പെരുമാറ്റച്ചട്ടം ജോജിയെ ഭയപ്പെടുത്തുന്നു. ജോജിയും ഫിസിക്കൽ എജ്യുക്കേഷൻ ടീച്ചറും  പിന്നീട് ജോജിയുടെ സഹമുറിയനുമായഅലിയാരും ജോജിയും തമ്മിൽ ഒരു രസകരമായ ശത്രുതാപരമായ ബന്ധം വികസിക്കുന്നു. ജോജി താമസിയാതെ ഹാജിയാരുടെ വിശ്വാസപാതമായി ഇടം പിടിക്കുന്നു, അതേസമയം  അലസനായ അലിയാർ  എന്ന ടീച്ചറെ സംബന്ധിച്ചിടത്തോളം കാര്യങ്ങൾ പ്രശ്നത്തിലാകുന്നു. അലിയാരും ജോജിയും റൂം മേറ്റ്‌സ് ആയും സഹപ്രവർത്തകരായും ഒരു മത്സരം  തുടക്കമിടുന്നു..

ജോജിക്ക് കാര്യങ്ങൾ അത്ര എളുപ്പമല്ല. ഒരിക്കൽ, ഒരു ഹിന്ദു കുടുംബത്തിൽ നിന്നുള്ള ഗൗരിയെ ക്ഷേത്രത്തിൽ പോകുമ്പോൾ ആകസ്മികമായി അഭിമുഖീകരിക്കുന്നു.  അയാളെ  അവളും പുരോഹിതനും പിടിക്കുന്നു. ഒരു വിസ തട്ടിപ്പിന് താൻ ഇരയായി എന്ന് കുഞ്ഞാലിക്കുട്ടി ജോജിയോട് പറയുന്നതോടെ കഥ ഒരു വഴിത്തിരിവിൽ എത്തുന്നു. 

ജാഫർ ഖാന്റെ ഗുണ്ടകളെ ഒഴിവാക്കിക്കൊണ്ട് ജോജിയും കുഞ്ഞാലിക്കുട്ടിയും എങ്ങനെ കാര്യങ്ങളെ കൈകാര്യം ചെയ്യുന്നു. ആലിയാറെ എങ്ങനെ നേരിടുന്നു എന്നീ വിഷയങ്ങളിലൂടെ തമാശയുടെ അന്തരീക്ഷം രൂപപ്പെടുന്നു.
 
## താരനിര

## ഗാനങ്ങൾ
*വരികൾ:ബിച്ചു തിരുമല
*ഈണം:   ജോൺസൺ

## അവലംബം

## പുറംകണ്ണികൾ

* 
* 

വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ
വർഗ്ഗം:1994-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:1990-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തുളസീദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:ബിച്ചുതിരുമല- ജോൺസൺ ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
അബ്രാഹം പണ്ടാരിക്കൽ

പതിനെട്ട്, പത്തൊമ്പത് നൂറ്റാണ്ടുകളിലായി ജീവിച്ചിരുന്ന ഒരു ഇന്ത്യൻ മെത്രാപ്പോലീത്ത ആയിരുന്നു **മാർ അബ്രാഹം പണ്ടാരിക്കൽ** അഥവാ **അബ്രാഹം പൗലോസ് പണ്ടാരി**. പുത്തഞ്ചിറ ഗ്രാമത്തിൽ ജനിച്ച പൗലോസ് പണ്ടാരി മാർത്തോമാ നസ്രാണികളുടെമേലുള്ള വൈദേശിക ലത്തീൻ സഭാ ഭരണം അവസാനിപ്പിക്കാൻ തിരഞ്ഞെടുക്കപ്പെട്ട് കൽദായ കത്തോലിക്കാ സഭയിൽ നിന്ന് 1798ൽ മെത്രാപ്പോലീത്തയായി അഭിഷേകം ചെയ്യപ്പെട്ടു. പതിനേഴാം നൂറ്റാണ്ടിൽ ലത്തീൻ മിഷനറിമാരുടെ ഇടപെടലിനെ തുടർന്ന് നസ്രാണികളുടെ സഭയിലുണ്ടായ പിളർപ്പിന് മുമ്പുള്ള അവസാന കൽദായ മെത്രാപ്പോലീത്ത മാർ അബ്രാഹമിന്റെ സ്മരണ ഉണർത്തി ഇദ്ദേഹം അതേ പേരിലാണ് മെത്രാനായി അഭിഷേകം ചെയ്യപ്പെട്ടത്. ദിവന്നാസിയോസ് 1ാമനെ കത്തോലിക്കാ സഭയിലേക്ക് സ്വീകരിച്ചുകൊണ്ട് നസ്രാണികളുടെ പുത്തങ്കൂർ, പഴയകൂർ വിഭാഗങ്ങളെ ഹ്രസ്വകാലത്തേക്ക് ഒന്നിപ്പിക്കാനും മുഴുവൻ നസ്രാണികളുടെയും തലവനാകാനും ഇദ്ദേഹത്തിന് കഴിഞ്ഞു.

ഇന്ത്യൻ വംശജരായ ആളുകളെ മെത്രാന്മാർ ആക്കുന്നത് എതിർത്തിരുന്ന പ്രാദേശിക *പ്രൊപ്പഗാന്താ* റോമൻ കത്തോലിക്കാ നേതൃത്വം അബ്രാഹം പണ്ടാരിയെയോ അദ്ദേഹത്തിന്റെ നസ്രാണികൾക്കിടയിലെ അധികാരത്തെയോ നടപടികളെയോ അംഗീകരിക്കാൻ തയ്യാറായിരുന്നില്ല. ഈ കാലഘട്ടത്തെ റോമൻ കത്തോലിക്കാ എഴുത്തുകാർ "*പണ്ടാരി ശീശ്മ*" എന്ന് വിശേഷിപ്പിക്കുന്നു. ലത്തീൻ ഭരണാധികാരികളുടെ രൂക്ഷമായ എതിർപ്പിനെ തുടർന്ന് കൊടുങ്ങല്ലൂർ മെത്രാപ്പോലീത്ത സ്ഥാനത്ത് നിന്ന് സ്ഥാനഭൃഷ്ടനാക്കപ്പെട്ട ഇദ്ദേഹത്തെ അവസാനം നസ്രാണികളുടെ ഇരുവിഭാഗവും കൈവിട്ടു. മലബാറിൽ നിന്ന് ദുരൂഹമായി കാണാതായ ഇദ്ദേഹത്തിന് പിന്നീട് എന്ത് സംഭവിച്ചു എന്നുള്ളത് ഇന്നും ഒരു നിഗൂഢതയായി തുടരുന്നു.

## അവലംബം
വലിയഴീക്കൽ പാലം

ലഘുചിത്രം|വലിയഴീക്കൽ പാലം
ലഘുചിത്രം

കേരളത്തിലെ ആലപ്പുഴ ജില്ലയിലെ ആറാട്ടുപുഴ ഗ്രാമത്തിന്റെ തീരപ്രദേശമായ വലിയഴീക്കലിനേയും,  കൊല്ലം ജില്ലയിലെ ആലപ്പാട് ഗ്രാമത്തിലെ അഴീക്കൽ ബീച്ചും തമ്മിൽ ബന്ധിപ്പിക്കുന്ന പാലമാണ് വലിയഴീക്കൽ പാലം അല്ലെങ്കിൽ വലിയഴീക്കൽ -അഴീkkal

പാലം . അറബിക്കടലിനു കുറുകെ നിർമ്മിച്ചിരിക്കുന്ന ഇത് ഏഷ്യയിലെ ഏറ്റവും നീളമേറിയ ടെൻഷൻ സ്റ്റീൽ ബാർ കോൺക്രീറ്റ് ബൗസ്ട്രിംഗ് പാലമാണ് . ചൈനയിലെ ചാവോതിയൻമെൻ പാലത്തിന് ശേഷം ഏഷ്യയിലെ ഏറ്റവും നീളമേറിയ രണ്ടാമത്തെ വില്ലുപാലം കൂടിയാണിത് .

## അവലംബം
കൈറീനിയ കാസിൽ

16-ാം നൂറ്റാണ്ടിൽ വെനീഷ്യക്കാർ നിർമ്മിച്ച ഒരു കോട്ടയാണ് **കൈറീനിയ കാസിൽ** (ഗ്രീക്ക്: Κάστρο της Κερύνειας ടർക്കിഷ്: ഗിർനെ കലേസി) .  കൈരീനിയയിലെ പഴയ തുറമുഖത്തിന്റെ കിഴക്കേ അറ്റത്തുള്ള ഈ കോട്ടയുടെ ചുമരുകൾക്കുള്ളിൽ  പന്ത്രണ്ടാം നൂറ്റാണ്ടിലെ ഒരു ചാപ്പലും  പ്രാചീന റോമൻ രാജധാനിയും ഷിപ്പ്റെക്ക് മ്യൂസിയവും സ്ഥിതിചെയ്യുന്നു.

## ചരിത്രം
ബിസി പത്താം നൂറ്റാണ്ട് മുതൽ കൈറീനിയ നിലവിലുണ്ടായിരുന്നു. ബിസി ഏഴാം നൂറ്റാണ്ട് മുതൽ നടത്തിയ ഉത്ഖനനങ്ങളിൽ ഗ്രീക്ക് അവശിഷ്ടങ്ങൾ കണ്ടെത്തിയിട്ടുണ്ട്. എന്നാൽ ഈ സ്ഥലം റോമൻ ഭരണത്തിൻ കീഴിലുള്ള ഒരു നഗരമായി വികസിതമായിരുന്നു.

അടുത്തകാലമുണ്ടായ അറബ് കടലാക്രമണ  ഭീഷണിയിൽ നിന്ന് നഗരത്തെ സംരക്ഷിക്കുന്നതിനായി ഏഴാം നൂറ്റാണ്ടിൽ ബൈസന്റൈൻസ് കോട്ട നിർമ്മിച്ചതായി പരിസരത്ത് നടത്തിയ ഗവേഷണങ്ങൾ സൂചിപ്പിക്കുന്നു. കോട്ടയെക്കുറിച്ചുള്ള ആദ്യത്തെ ചരിത്ര പരാമർശം1191-ൽ ഇംഗ്ലണ്ടിലെ റിച്ചാർഡ് ഒന്നാമൻ രാജാവ് മൂന്നാം കുരിശുയുദ്ധത്തിലേക്കുള്ള യാത്രാമധ്യേ, സ്വയം ചക്രവർത്തിയായി പ്രഖ്യാപിച്ച പ്രാദേശിക ഗവർണറായ ഐസക് കോംനെനസിനെ പരാജയപ്പെടുത്തിയതായി പറയുന്നു.

ഒരു ചെറിയ കാലയളവിനുശേഷം, റിച്ചാർഡ് ദ്വീപ് കർഷക കലാപത്തെത്തുടർന്ന് നിയന്ത്രിക്കാൻ കഴിയാതെ നൈറ്റ്സ് ടെംപ്ലർക്ക് വിറ്റു. തുടർന്ന് ജറുസലേമിലെ മുൻ രാജാവായ തന്റെ കസിൻ ഗൈ ഡി ലുസിഗ്നന് വിറ്റു. ഇത് സൈപ്രസ് രാജ്യത്തിലെ ഫ്രാങ്കിഷ് ലുസിഗ്നൻ (1192-1489) വംശത്തിന്റെ 300 വർഷം ആരംഭിച്ചു. തുടക്കത്തിൽ കോട്ട വളരെ ചെറുതായിരുന്നു. ജോൺ ഡി ഐബെലിൻ 1208 നും 1211 നും ഇടയിൽ ഇത് വിപുലീകരിച്ചു. കോട്ടയുടെ പ്രധാന പ്രവർത്തനം സൈനികമായിരുന്നു, കൂടാതെ ഒരു പുതിയ പ്രവേശന കവാടവും ചതുരാകൃതിയിലുള്ളതും കുതിരലാടാകൃതിയിലുള്ള ഗോപുരങ്ങളും വില്ലാളികൾക്ക് വേണ്ടിയുള്ള കൊത്തളങ്ങളും തടവറകളും കോട്ടയുടെ മെച്ചപ്പെടുത്തലുകളിൽ ഉൾപ്പെടുന്നു.

കോട്ട നിരവധി ഉപരോധങ്ങൾക്ക് വിധേയമായി. 1373-ലെ ഒരു ജെനോയിസ് ആക്രമണം കോട്ടയെ ഏതാണ്ട് നശിപ്പിച്ചു. 15-ാം നൂറ്റാണ്ടിലെ  ഏറ്റവും ദൈർഘ്യമേറിയ ഉപരോധങ്ങളിൽ ഒന്ന് ഏകദേശം നാല് വർഷത്തോളം നീണ്ടുനിൽക്കുകയും നിർഭാഗ്യവാനായ താമസക്കാർ ചുണ്ടെലികളെയും എലികളെയും ഭക്ഷിക്കുന്നതിലേക്ക് അത് എത്തിക്കുകയും ചെയ്തു. 1489-ഓടെ വെനീഷ്യക്കാർ സൈപ്രസിന്റെ നിയന്ത്രണം ഏറ്റെടുക്കുകയും 1540-ൽ കോട്ട വിപുലീകരിക്കുകയും ഇന്നത്തെ രൂപഭാവം നൽകുകയും ചെയ്തു. കനത്ത ഭിത്തികൾ, പീരങ്കികൾക്കുള്ള കൊത്തളങ്ങൾ എന്നിവ നർമ്മിക്കുന്നതു കൂടാതെ പീരങ്കികളിൽ വെടിമരുന്ന്  ഉപയോഗം  എന്നിവ യുദ്ധത്തിൽ വരുത്തിയ മാറ്റങ്ങളായിരുന്നു. വെനീഷ്യക്കാർ മൂന്ന് തലങ്ങളിൽ പീരങ്കിപ്പട്ടാളം സ്ഥാപിച്ചു. അങ്ങനെ അവർക്ക് ഭൂമിയിൽ നിന്ന് ആക്രമണകാരികൾക്കെതിരെ പീരങ്കിയിലൂടെ വെടിവയ്ക്കാൻ കഴിഞ്ഞിരുന്നു. അവർ കോട്ടയ്ക്കുള്ളിൽ, പീരങ്കികൾ വലിച്ചിടാൻ കഴിയുന്ന തരത്തിൽ വലിയ നീളമുള്ള റാമ്പുകൾ ചുവരുകളിൽ നിർമ്മിച്ചു. കോട്ടയുടെ പണി പൂർത്തിയായപ്പോൾ,  11-ാം നൂറ്റാണ്ടിലോ 12-ാം നൂറ്റാണ്ടിലോ ബൈസന്റൈൻസ് പണിതിരിക്കാവുന്ന സെന്റ് ജോർജ്ജിലെ ചെറിയ പള്ളിയും അതിന്റെ മതിലുകളും ഇതിൽ ഉൾക്കൊള്ളുന്നു.

## References

## External links

* 
* Kyrenia Castle guide with pictures

വർഗ്ഗം:പുരാതന നിർമ്മിതികൾ
വർഗ്ഗം:സൈപ്രസിലെ കോട്ടകൾ